7 erromeria eskainiko ditu udan zehar BBK Dantzaldi Ibiltariak – Gazteon KZ\n2022-06-23 2022-06-23 Ane Soriano\nBBK-k eta Aiko Taldeak bat egin dute BBK Dantza Ibiltaria antolatzeko. Ekimenak zazpi erromeria antolatuko ditu Bizkaiko beste horrenbeste udalerritan udal zehar. Lehenengo hitzordua larunbatean izango da, ekainaren 25ean, Leioan, eta hurrengo saioak Zornotzan, Markinan, Bermeon, Plentzian, Trapagan eta Erandion egingo dira.\nProposamen horrekin, BBK-k eta Aiko Taldeak sustrai tradizionaleko musikaren eta dantzaren zabalkundea sustatu nahi dute, ondare sozial eta kultural komun gisa. Horrez gain, ondare kulturala transmititzen eta mantentzen lagundu nahi dute, musika eta dantza tradizionalen erabilera aisialdiko jarduera moduan normalizatuz. Antolatzaileek jakinarazi dutenez, jarduera kolektiboa eta doakoa denez, helburua belaunaldi guztietako parte hartzailea erakartzea da, familiak, helduak eta baita adinekoak ere, belaunaldi gazteekin batera.\n“Azken finean, guztientzako gonbidapena da”, nabarmendu dute. Bada BBk Dantzaldi Ibiltariaren lehen geralekua larunbatean izango da, Leioako Aldapa plazan, San Joan jaien barruan. Ondoren, Bizkaiko ia eskualde guztietan egongo da zikloa: Zornotzan uztailaren 9an, Markinan uztailaren 24an, Bermeon abuztuaren 6an, Plentzian abuztuaren 30ean, Trapagaranen irailaren 2an eta Erandion irailaren 3an.\n← Kortxeak & Krispetak jaialdia Oihanederren ekainaren 28tik 30era bitarte\nAurtengo Bertsolari Txapelketa Nagusiak 14 saio izango ditu →\nMikel Zabalzaren hilketaren 34. urteurrenean, sendiak “egia, justizia eta erreparazioa” aldarrikatzen ditu


Dortokak koloreztatzeko orrialdeak doan eta koloreztatu\nDortokak koloreztatzeko orriak | Narrastiak\nOrrialde honetan dortoken gaiari buruzko hainbat kolore orrialde dituzu zain. Gure kolore orriak ahalik eta modu sinpleenean marrazten dira neska-mutikoei ahalik eta sormen askatasun handiena emateko. Pozik gaude marrazki zehatzak sortuz eskatuta.\nOrriak margotu dortokak\nAnimalia berezi hauek haurrekin eta helduekin txunditzen dituzte. Horregatik, armadura lodia da, eta horrek aurrera egiten duenean indar handia kostatzen du baina babesa ere eskaintzen du. Ondo pasa gure orrialde doako bilduma arakatzen. Ondorengo esteka batean klik egitean, dagokion orria kolore txantiloiarekin irekitzen da:\nDortoka uraren ondoan\nHitz gako osagarriak: dortokak, dortoka\nMandala dortokak - animalien mandalak


BERRIRO BIZIRA! - AXIERREN TXOKOA\nBy aalkorta01 in Berria, Genetika\nBERRIEMAILEA: Ane Ereñozaga\nLehenengo mamutak Afrikan agertu ziren duela lau edo hiru mila urte. Animalia ikaragarri hau betidanik izan da galdera bat gure zientzialarien buruetan.\nErrusiako zientzialari batzuei esker, Hego Koreako adituen laguntzaz, baliteke mamut bat klonatzea. Hauxe egingo dute emaitza hori lortzeko: elefante baten obulu batean mamut baten geneak sartuko dituzte. Gene horiek orain dela hainbat urte lortu zituzten Siberian. Gero, obulu hori elefante emearen uteroan ezarriko da eta fetoa hogeita bi hilabetetan gutxi gora behera garatu egingo da.\nZientzialariek kalkulatzen dute hamar urtetan gutxi gora behera helburu hori lortuko dutela.\nNola lortu zituzten mamut horren geneak?\nAurkikuntza garrantzitsu hau Siberiako izotzetan aurkitutako mamut baten hondakinetatik atera zuten. Zientzialariak seguru daude altxor honi esker, mamutak orain dela 10.000 urte inguru desagertu arren, bizira bueltatu ahal direla.\nNire ustez, esperimentu hau ondo ateratzen bada, gure inguruneko parte baliotsu bat berreskuratuko dugu eta espezie miresgarri hau gehiago ezagutu ahalko dugu.\nAlvaro Alvarez on 2015-01-13 at 21:05\nNire ustez ideia ona da mamut bat jaioaraztea mamut gene eta elefante eme obuluen bidez egitea.\nEgia da gure ingurumeneko atal garrantzitsu bat berrezkuratuko dugula baina kontuz ibili behar da klonatzearen teknikarekin, zientzialariek ezin dute jainko izatera jolasten ibili.\nMikel on 2015-01-20 at 21:30\nBerri hau aukeratu egin dut asko guztatzen zaidalako historia eta prehistoria. Ere aukeratu egin dut oso bitxia iruditu zaidalako.\nEz dakit nola elikatu egingo duten Mamuta?\nMamuta non kokatuko dute? zeren eta nik dakidan moduan Mamutak izotzean bizi dira.\nAlvaro Alvarez on 2015-01-24 at 12:39\nBerri hau aukeratu egin dut historia eta prehistoria guztatzen zaizkidalako eta genetikak ere erakartzen nau. Hori eta ez nekielako zientzia hain urrun heldu zenik. Harrigarria iruditzen zait mamut bat klonatzea, baina kontuan hartu beharko dute animalia hori usten badute ekosistema berezi batean agian beste espezie gehiago arriskuan jarriko liratekeela. Kontuan hartu behar dute zerez elikatzen diren, nolakoak diren, nola erreakzionatzen duten erasoari etab.\nGainera, kontuan hartu behar da elefante eme baten uteroan hazten bada, agian mina sorraraziko dio edota hil ere bai, agian uteroa ez dagoelako prestatuta beste espezie bateko kume bat edukitzeko.\nMamutak aparte, zein espezie gehiago berpiztuko dute zientzialariek gure ingurunearentzako? Eta, zer gehiagorako?\nIsmene on 2015-01-25 at 16:10\nBerri hau aukeratu dut gustatu egin zaidalako. Espero dut nahaste horretik mamut bat ateratzea, horrela, mamutak berriro edukiko genituzke gure planetan. Baina mamutak izotzean bizi ziren.\n-Zientzialariak, nola dakite esperimentu horretatik mamut bat aterako dela?\noier2D on 2015-01-27 at 18:11\nOso artikulu interesgarria da. Mamutak berreskuratzea espero ez zen gauza bat zelako. Uste dut asmakuntza honek zientzian eragin haundia izango duela.\n.Nola lortu dute elefante gizon baten obuluetan mamut baten\n.Uste duzu experimentuak aurrera egingo duela?\nMaialen LLona 2B on 2015-01-27 at 19:49\nIzugarria da nola zientziak aurrera egin duen azken urteetan. Aneren kuadernotik hasi nintzen irakurtzen eta gogoekin geratu nintzen gehiago irakurtzeko. Irakurtzen ari nintzen bitartean hainbat galdera etorri zaizkit burura. Animalia honek ez dio kalterik egingo gaur egungo biodibertsitateari?Egia da mamuten buruz gehiago jakitea oso ondo egongo zela, baina nire ustez espezie honek beste animali batzuek bezala arriskuan egongo zela, ehiztariak denbora guztian ehizatzen egongo zirelako, mamutak espezie oso admiratuak direlako eta arriskurik ez izateko hobeto ez “klonatzea”.\nAne Ereñozaga on 2015-01-27 at 20:34\nMamutak herbiboroak ziren, horaingo elefanteak bezala. Orduan, belarra, sustraiak, hostoak eta abar emango diete nire ustez. Eta ez dakite oraindik non biziko den, oraindik klonazioan pentsatzen ari direlako.\nZientzialariak beste hainbat animalia klonatzean pentsatzen ari dira, adibidez: dodoa, Tasmaniako tigrea, errekako izurdea, mastodontea…\nSeguru daude mamut bat aterako dela probak egin dituztelako beste hainbat animaliarekin.\nAxier Sukunza Alkorta on 2015-01-28 at 09:40\nIsmene on 2015-01-30 at 16:02\nNire sarrera gehiago luzatzeko da:\nBerri hau aukeratu dut, zeren eta oso interesgarria iruditu zait, gainera, ez legoke txarto egongo mamutak, berriro\nesistitzea. Beste alde batetik , arraroa iruditu zait, zeren eta mamutak, izotzean bizi ziren eta ez leku beroetan. Bitxia iruditu zait elefante eme baten barruan, mamut baten geneak sartu behar izana, eta gero, elefante hortatik mamut bat atera ahal izatea. Niri ere historiako atalik interesgarriena iruditzen zait. Baina animalia espezie hau jaio egiten denean, espezie horretako animalia bakarra izango zen eta arriskuan egongo litzateke beste animalia batzuk eraso egiten badio. Nire ustez oso zaila izango litzateke mamut hartatik beste mamut batzuk ateratzea ugalketaren bidez.\nAne Ereñozaga on 2015-02-01 at 15:30\nEz dute esaten nola sartuko dizkioten gene horiek elefanteari baina nire ustez odolaren bidez sartuko dizkiote, hau da, bakuna bat bezala. Baina ez nago oso seguru.\nNik uste dut experimentu honek aurrera egingo duela, bezte kasu batzuetan saiatu eta lortu dutelako.\nEz dio kalterik egingo gure biodibertsitateari, desagertu aurretik behar zuten klima mota duen leku batean biziko da, orduan, ez dio kalterik egingo beste klima bateko eremuei ezta eremu horietako izakiei.\nianire on 2015-03-25 at 16:08\nElefanteari sartu die dagoeneko mamutaren DNA a gaur sartu die\nAxier Sukunza Alkorta on 2015-04-11 at 00:23\nbai, nik ere zer edo zer irakurri dut.


Avril Lavigne - Wikipedia, entziklopedia askea.\nAvril Ramona Lavigne-Whibley (Belleville, Ontario, Kanada, 1984ko irailaren 27a) mundu mailan famatu den abeslari, konposatzaile eta moda diseinatzailea da. 32 milioi album baina gehiago saldu ditu bere karreran zehar, eta kanadar dirudunetarikoen zerrendetan berehala lortu zuen tokia.\nBelleville, 1984ko irailaren 27a (37 urte)\nJudith Rosanne Loshaw\nDeryck Whibley (en) (2006 - 2010)\nChad Kroeger (2013 - 2015)\nMod Sun (en)\nJesse Colburn (en)\nMichelle Lavigne (en)\nMatthew Lavigne (en)\nNapanee District Secondary School (en)\negile abeslaria, abeslaria, aktorea, musikagilea, filantropoa, zinema aktorea, ahots-aktorea, moda-diseinatzailea eta estudioko musikaria\nJuno Fan Choice (2020)\nJuno Fan Choice (2019)\n[[Grammy Award for Best New Artist (en) ]]\npop punk (en)\nlight-lyric soprano (en)\navrillavigne.com eta avrillavignefoundation.org\n2.1 Let Go (2002—2003)\n2.2 Under My Skin (2004—2006)\n2.3 The Best Damn Thing (2006—2008)\n2.4 Goodbye Lullaby (2008—gaur egun)\n4 Abbey Dawn\nAvril Bellevillen jaio zen. Bere aita, John, izatez frantziarra da eta bere ama, Judy, Ontarion finkatutako frantziar batzuen alaba. Bi urte besterik ez zituenean, bere talentua nabaritzen hasi ziren gurasoak, eta bost urte bete zituenean, Napanee herrira aldatzea erabaki zuten, bertan alaba koro batean kantari has zedin. Gitarra bere kabuz ikasi zuen, akorde basikoak besterik ez baziren ere.\n1998. urtean Avrilek kanadar abeslarien txapelketa bat irabazi zuen.\nCliff Fabri izan zen bere lehenengo managerra eta bertako abeslari famatu bat presentatu ondoren, honen koroan abesten hasi zen 2000. urtera arte.\nHamasei urte besterik ez zituelarik, Ken Krongard managerrarekin kontratu bat sinatu zuen, eta bere lehenengo diskoa plazaratu zuen, Let Go, 2001. urtean.\n2006ko uztailaren 17an Deryck Whibley abeslari kanadarrarekin ezkondu zen. 2009ko irailaren 19an, tamalez, dibortziatu egingo zirela plazaratu zuten. Gaur egun, Avrilen bikotea Brody Jenner da. Deryck Whibleyrekin, ordea, ez du harremana guztiz galdu: biok lagun onak dira, eta Deryckek abesti asko idazten lagundu dio azken urteotan, horietariko asko Goodbye Lullabyn argitaratuak izan direnak.\nLet Go (2002—2003)Aldatu\nLet Go diskoa (euskaraz, bertan behera utzi) 2002ko ekainaren 4an plazaratu zen AEBn. Bertan, bigarrengo postua lortu zuen musika zerrendetan; lehenengoa Australia, Kanada, Erresuma Batua eta beste hainbat herrialdetan. Britainia Handian lehenengo postua lortu zuen abeslari gazteena izan zen.\nUrrezko eta platinozko diskoak lortu zituen album honi esker. Plazaratzea eta sei hilabetetara, 13.197.000 kopia saldu zituen mundu osoan, eta platinozko lau diska lortu zituen. Urteko disko salmenta kopuru handiena izan zen emakumezko abeslarien artean.\nLau single ditu Let Gok: Complicated, Sk8er Boi, I'm With You eta Losing Grip.\nAbestirik famatuena Complicated izan zen, eta mundu osoan zehar lehenengo postu ugari eskuratu zituen. Abesti sarituena, ordea, I'm With You da, AEBtan izugarrizko arrakasta izan baitzuen.\nLet Go albumak MTV bideo eta musika sarietan hainbat sari lortu zituen 2002. urtean, eta "Artista berri onena" bezala izendatua izan zen Avril Lavigne honi esker.\nMundu mailako tour bat aurkeztu zuen Avrilek diskoa honentzat, Try To Shut Me Up Tour deiturikoa.\nUnder My Skin (2004—2006)Aldatu\nAvril Lavigne Genevako kontzertuan, Bonez Tourrean, 2005ean.\nAvrilen bigarren diska, Under My Skin deiturikoa (euskaraz, nire azalaren azpian), 2004ko maiatzaren 25ean plazaratu zen AEBn. Lehenengo postua lortu zuen diskoarekin AEBn, Alemanian, Japonian, Australian, Kanadan, Mexikon, Argentinan, Espainian, Irlandan, Thailandian, Hego Korean eta Hong Kongen, gutxi batzuk aipatzearren. Lehenengo astean jada 380.000 ale saldu zituen AEBtan.\nBigarren diskoa hau ez zuen bere kontura atera, abestiak idazten Chantal Kreviazuk abeslariak lagundu baitzion, eta honenbestez Let Go-n erakutsitako pertsonalitatea aldatu zuen, ospea handiagotzeko oztopo izan ez bazen ere.\nBost single plazaratu zituen disko honetan: Don't Tell Me, My Happy Ending, Nobody's Home, He wasn't eta Fall to pieces, baina lehenengo biek bakarrik lortu zuten merkatuko lehenengo postuetan kokatzea.\nLet Gorekin baino sari gutxiago lortu zituen arren, lortutakoak garrantzitsuagoak izan ziren, eta gainera diska ale gehiago saldu zituen guztira munduan.\nKanadan eta AEBn zehar tour arrakastatsu bat egin zuen bere diskoa aurkezteko: Mall Tourra.\nOndoren, nazioarteko tour globala ere gauzatu zuen, Bonez Tour deiturikoa.\nThe Best Damn Thing (2006—2008)Aldatu\nAvrilen hirugarren diskoa, The Best Damn Thing tituluduna (euskaraz, gauza madarikatu hoberena), 2007ko apirilaren 17an plazaratu zen.\nAurreko bi diskoekiko aldaketa handia suposatu zuen The Best Damn Thingek, abeslariak bai bere irudi fisikoa bai bere abestien zentzu nahiz estiloa goitik behera birmoldatu baitzituen. Bere betiko fan ugari dezepzionatu bazituen ere, orain arte bere disko salduena izan da mundu osoan zehar.\nAvril Lavigne San Petersburgoko kontzertuan, Black Star Tourrean, 2011ean.\nHauexek dira bilduma honetako lau singleak: Girlfriend, When You're Gone, Hot eta The Best Damn Thing. Girlfriend izan da, orain arte, Avrilen abesti ezagunena, salduena eta famatuena.\nAipatzekoa da Girlfriend abestiaren nahasketa arrakastatsu bat plazaratu zela, bideoklip eta guzti. Birnahasketa hau Avrilek Lil Mama hip hop abeslari estatubatuarrarekin batera gauzatu zuen.\nThe Best Damn Thingeko tour mundiala The Best Damn Tour izan zen.\nGoodbye Lullaby (2008—gaur egun)Aldatu\nGoodbye Lullaby da Avrilen laugarren eta, momentuz, azken diskoa (euskaraz, agurraren sehaska-kanta).\nThe Best Damn Thingen gauzatu zuen estilo aldaketari buelta ematen saiatu da azken plazaratze honekin. Bere lehen bi bildumetan zuen estiloa berreskuratzen saiatu da. Lau disken artean, Goodbye Lullaby da akustiko eta melodikoena, dudarik gabe.\nMomentuz hiru single dauzkagu Goodbye Lullabyn: What The Hell, Smile eta Wish You Were Here.\nOrain amaitu berri du Avril Lavignek munduan zehar Goodbye Lullabyren tourra, Black Star Tour deiturikoa.\n2003: Angus Drive\n2003: Try to Shut Me Up\n2004: Live Acoustic\n2008: Control Room\n2004: Live at the Olimpic Hall Seoul\n2005: Live at Budokan: Bonez Tour\n2008: The Best Damn Tour - Live in Toronto\n«When You're Gone»\n«Wish You Were Here »\n«Push» (Japonian bakarrik argitaratu da single gisa)\nAvril Lavigne Black Star Tourreko Jakartako emanaldian, Indonesian. Abbey Dawn markako kamiseta darama jantzia.\nAvril Lavignek bere arropa propioa diseinatu eta saltzen du, bai emakume bai gizonentzat. Markaren izena Abbey Dawn da. Rock arropa urbanoa eta koloretsua da gehienbat, hirietako gazteei zuzendua.\nMomentuz, hiru lurrin merkaturatu ditu Avril Lavignek.\nBlack Star, bere lehen lurrina, The Best Damn Tourra gauzatzen ari zen bitartean plazaratua.\nForbidden Rose, bere azken lurrina, aurreko bien arteko usain nahasketa duena.\n↑ Avril Lavigneren biografia "musicstarx" webgunean: http://www.musicstarx.com/biografias/biografia-de-avril-lavigne\nWikimedia Commonsen badira fitxategi gehiago, gai hau dutenak: Avril Lavigne\nMultimedia: Avril Lavigne\nAzken aldaketa 1 otsaila 2019(e)an, 05:31(e)tan\nOrriaren azken aldaketa: 1 otsaila 2019, 05:31.


Neska euskalduna eskeintzen da, haur hezkuntzako...\nNeska euskalduna eskeintzen da, haur hezkuntzako tituluarekin. (Vizcaya)\nDescripción de Neska euskalduna eskeintzen da, haur hezkuntzako tituluarekin.\nAupa! Leire naiz, 21 urteko neska euskalduna, arduraduna, langilea eta alaia. Haur hezkuntzako goi mailako teknikari tituloa daukat eta Bizkaiko edozein haur eskola edo ikastoletan lan egiteko prest nago. Esperientzia daukat, Barrutia herri ikastetxean aritu naiz lanean\nContactar con Neska euskalduna eskeintzen da, haur hezkuntzako tituluarekin.\nOpiniones sobre Neska euskalduna eskeintzen da, haur hezkuntzako tituluarekin.


Calpe - Adif\nAireko kontaktu-linearako Penduluak eta Mentsulak kalkulatzeko programa\nTresna informatiko honen bidez, trenbide-azpiegitura elektrikoan behar diren penduluak eta mentsulak kalkula daitezke, aldez aurretik diseinuari buruzko informazioa lortuta, materialen datu-base batekin eta haren ezaugarri espezifikoekin batera.\nAireko kontaktu-linea bere planoekin planifikatu, gauzatu eta muntatzeko erraztasunak ematen ditu.\nAireko kontaktu-linea ororen katenariarako penduluak kalkulatzea.\nKable mota desberdinetarako eta elementu osagarrietarako parametrizagarriak.\nPendulatua banaketa uniformearekin.\nPendulatua zorizko banaketarekin.\nPendulatua hasierako geziarekin.\nPendulatua, pendulua Y-n.\nPendolatua errendimendu jakinarekin tirantatzeko besoan.\nKontaktu-hari baterako edo birako.\nPendulatuaren kalkulua hemengo baoetarako:\nAireko orratzak (tangentzialak edo gurutzatuak).\nEbakidurak (ebakidura eta goratze-baoa).\nEmaitzak grafikoki eta txosten mailan ematen ditu, lotutako datu guztiekin.\nKalkulua banakako baoetarako eta kantoi osoetarako egin daiteke, eta, erreferentzia gisa, bidearen trazadura (kurba edo zuzena) hartuta, penduluen luzera zehaztasun handiagoz kalkulatu ahal izango da.\nProgramak ezaugarri desberdinetako materialak erabil ditzake (altzairua, aluminioa…)\nElementuen eta isolagailuen konfigurazio desberdinekin lan egiten du.\nKalkuluak egiteko, errepidearekiko egoera desberdinak kontuan hartzen dira, bai plano horizontalean (zuzena, kurba, ebakidura, etab.) zein bertikalean (kontaktu-hariaren altuera desberdinak, sostengatzailearen eta kontaktu-hariaren arteko altuera desberdinak).\nEmaitza hau da:\nMentsula muntatzeko konfigurazio geometrikoa.\nHura osatzen duten elementu bakoitzaren muntaketa-kotak.\nJasaten dituzten esfortzuen osagai horizontal eta bertikalak.\nEsfortzu horiek jasateko behar diren zimenduak, soluzio paralelepipediko eta zilindrikoekin.


Tubacex taldeko kaleratuen epaiketak ekainaren 21ean eta 22an izango dira - Aiaraldea - Aiaraldea.eus\nTubacex taldeko kaleratuen epaiketak ekainaren 21ean eta 22an izango dira\nAitor Aspuru Saez 2021-05-25 12:24\nBIlbon izango dira epaiketak eta han hainbat aldiz mobilizatu dira langileak./ Aiaraldea.eus\nEkainaren 21ean TTI enpresako kaleratzeen epaiketa egingo da eta hurrengo egunean Aceralavakoa.\nBilboko epaitegiek hartuko dituzte ekainean Tubacex taldeko kaleratzeek eragindako epaiketak. Printzipioz, TTI enpresako espedientea epaituko da hilaren 21ean eta hurrengo egunean, aldiz, Aceralavakoa landuko du epaileak.\nData garrantzitsuak dira, duda gabe, lan gatazkaren norabidea aldatu dezaketelako. Baina, printzipioz, aintzat hartu beharra dago epe motzean ez dutela zertan eraginik izan greban.\nOstiralean gainditu zuten Tubacexeko langileek 100 eguneko lanuztea, baina sindikatuek zein enpresak iragarri dute helegitea jarriko dutela epaia euren interesen kontrakoa bada. Hortaz, kaleratzeen ibilbidea zenbait hilabetez luzatu daiteke oraindik esparru legalean.\nEpaiketek bat egingo dute denboran multinazionalaren akziodunen batzarrarekin. Iragan astean iragarri zuen zuzendaritzak ekainaren 23an duela bilera hori egiteko asmoa.


Behobiako hankak askatzeko, Ikaztegietako eta Berrobiko krosak - Tolosaldea - Tolosaldeko ataria\nBehobiako hankak askatzeko, Ikaztegietako eta Berrobiko krosak\nTolosaldeko Ataria 2014-11-12 20:31\nBehobia-Donostiako esfortzutik errekuperatzeko egokia izan daiteke lasterketa laburren bat egitea. Ikaztegietan horretarako aukera egongo da larunbatean, XXIV. krosa antolatu baitute egun horretan, Herrigintza Elkartetik. Lasterketa 16:30ean hasiko da, eta 10 kilometroko ibilbidea egin beharko dute parte hartzaileek, helmugara iritsi nahi baldin badute.\nIzena emateko epea oraindik zabalik dagoela esan dute antolatzaileek. Aldez aurretik, 10 euro ordainduz, www.herrikrossa.com helbidean jarri dute apuntatzeko zerrenda. Lasterketa egunean, 15:00etatik 16:00etara jarriko dute inskripzio mahaia. Ondoren, krosari irteera emango zaio, eta parte hartzaileek 10 kilometroko ibilbidea egin beharko dute herrian barrena. Herrigintza Elkarteak proba aurrera ateratzeko jaso duten laguntza eskertu nahi izan du. Helduen aurretik, herriko txikienek ere korri egiteko aukera izango dute, urtero moduan. 21:00etan, berriz, elkarteko bazkideek afaria izango dute elkartean..\nIkaztegietakoaren ondoren gogoarekin gelditzen denak, edo forma hartzen hasi nahi duenak, Berrobin izango du korri egiteko aukera, azaroaren 29an. 14 urtetik beherakoak 16:00etan irtengo dira, eta helduak, 17:00etan. Azken hauek 7,5 kilometroko ibilbidea egin beharko dute, zirkuituan bost itzuli emanaz.\nXII. edizioa izango duen krosean parte hartzeko, izena www.herrikrossa.com webgunean eman beharko da, 8 euro ordainduz. Egunean bertan, apuntatzeko aukera egongo da, baina 10 eurotan. Irabazleek 100 euro eta garaikurra jasoko ditu.\nkirola Berrobi Ikaztegieta


(«Eguzkiaren dantza» orritik birbideratua)\nEguzki-dantza gaur egungo AEB eta Kanadako lurraldeetako amerindiar herri batzuetan egin ohi den zeremonia bat da, batez ere lautadetako herriek ospatu ohi dute.\nEuroparrek Mendebalde Urruna kolonizatu eta AEB eta Kanada eratzean, bi herrialde horietako legediak mota honetako zeremoniak debekatu eta euren ama hizkuntzetan mintzatzen jarraitu zuten amerindiarrak legez kanpo lagatzera ere iritsi zen. Euren kulturaren ohitura eta zati ziren zeremonia hauek egiten jarraitu zuten amerindiarrak espetxeratuak edota erailak izan ziren. Ondorioz, euren kultur ondarea gorde eta etorkizuneko belaunaldiek ezagutzeko helburuz, zeremonia hauetako gehienak ezkutukoak bilakatu eta sekretuan burutu ziren.\nHerri edo tribu bakoitzak erritu hau burutzeko bere era du, baina orokorrean hainbat dantza, danbor eta otoitz amankomun dituzte. Kasi batzuetan piercing motako erritua ere badute, bular, beso edota bizkarrean zeremonian zehar haragia urratzen duten hezur zorrotzak sartzen direlarik. Eguzki dantza askotan partaideen argazkiak ateratzea gaizki ikusia dago edo ez da gizalegezkoa, euren duintasunaren aurkakoa delako sineskera baitago.\nBi sexuko partaideek dantza egin ohi dute, bai gizon zein emakumeek. Azken urteetan, gainera, kanpotarrek ere parte har dezakete, zenbait kasutan.\nAzken aldaketa 26 urria 2020(e)an, 22:00(e)tan\nOrriaren azken aldaketa: 26 urria 2020, 22:00.


Nola izan zure bikotekidearen taldeko jokalari - Ezkontza Aholkularitza\nIzen AldaketaLaguntasuna EzkontzanIritziakEtxeko Indarkeriari Eta Gehiegikeriari Aurre Egiteko AholkuakEzkontza Lizentzia LortzeaDibortzioa Aurkitzeko ProzesuaBizikidetzaEtxeko LankidetzakMaitasuna Eraikitzen EzkontzanHarremana\nNagusia / Ezkontza Aholkularitza / Nola izan zure bikotekidearen taldeko jokalari\nNola izan zure bikotekidearen taldeko jokalari\nPartekatu erantzukizunak talentuetan oinarrituta\nJolas ezazu aldi berean\nBikoteentzako talde eraikuntza jarduerak\nZure ezkontidearen taldeko jokalari izateak izugarri lagundu dezake zure ezkontzaren arrakastarako.\nOrduan, zerk funtzionatzen du harremanek?\nZoriontsu ezkondutako bikote askok maiz esaten dute 'talde lana' ezkontza zoriontsuaren osagai kritiko gisa. Gehienok ados egongo gara bazkideei mezu bat bidali nahi diegula haien alde gaudela esanez. Ezkontza talde bihurtzea da. Ezkontzako talde lana osagai kritikoa da ezkontza zoriontsu eta arrakastatsua izan dadin.\nBikotearekin talde bat izateak bikotekidearekin duzun harremana izugarri hobetu dezakeenez, irakurri behar duzu zure ezkontzaren barruan elkartasuna eta talde lana erakusteko modu eraginkorrak ezagutzeko eta harreman batean taldeko jokalari izateko.\nHarremanetan talde bat izateko aholkuak\nIkerketen arabera, jendeak askotan informazio gehiago gordetzen du entzuten ari den pertsonarekin begi harreman koherentea egiten duenean.\nEntzule aktiboa izateko denbora hartzeak zure ezkontidea zurekin komunikatzen saiatzen ari den beharrezko informazio gehiago gordetzen lagun dezake, baina balio izugarria izan dezake etorkizuneko gaizkiulertuak ekiditeko.\nKomunikazioa sarritan hobetzen da, oro har, entzute aktiboarekin, baina zure bikotekideari seriotasunez hartzen diozula ziurtatu dezake.\nIkerketek adierazi dutenez, bikoteak sarritan arrakasta handiagoa ematen du etxeko zuzendaritzan lanak nortasunaren ezaugarrien arabera eskuordetzen direnean.\nErantzukizunak banatzen saiatu beharrean, modu uniformean, agian desegokiago dagoen moldaketa bat kudeatu nahi duzu, betiere zuetako bakoitza pozik eta gustura egoten zaren eskatzen zaizunarekin. Harremanetan elkarrekin lan egiteak helburuak lerrokatzea, errukia eta elkar ulertzea hobetzea eskatzen du.\nGizabanakoek sarritan salatzen dute ekoizpen ohiturak errazago pasatzen dituztela arrakasta dutela antzematen badute.\nSenar-emazte askok askotan ezkontideek dituzten jarduera berdinak izateko presioa sentitzen dute. Hala ere, zure interes anitzak maiz gozatu ahal izango dituzu zure ezkontidearen aurrean, nahiz eta zuek biak gauza desberdinak egiten ari zaren.\nAdibidez, bikote zoriontsu askok ohean irakurtzea bezalako aldi bereko jarduerak egiten dituztela diote bikotekideak entzungailu batean telebista ikusten duen bitartean, irakurtzen ari dena ez molestatzeko. Ezkontzan talde bat izateak sormen izatea eskatzen du.\nSormena lortzeko modu ugari dago, gauza desberdinak egiten dituzun bitartean bakoitzaren presentzian denbora pasatzeko.\nElkar pozik egoteko eta zure desberdintasunak gozatzeko moduak aurkitzeko ahalegina egiteak, elkarren ondoan, talde-lanaren zentzua sustatu dezake.\nZure bikotearekin talde bat izateko moduari buruz, zure ezkontideak bere interesak arriskuan jartzea nahi ez izateak beste zerbait egiten ari zarenez, bata bestea zoriontsu izatea nahi duzula eta elkarrekin lan egiteko prest egoteko mezua bidali dezake egin ezazu.\nHainbat lantokik azpimarratzen dute taldeen eraikuntza jardueren garrantzia talde sinergia eta produktibitate hobea sustatzeko. Ea modu eraginkorrean komunikatzeko, proiektuetan lankidetzan aritzeko eta ikaskideak motibatzeko gaitasuna den, talde eraikuntzako jarduerek lan giro egokia sortzen dute.\nEra berean, bikoteen jarduerek harrigarria izan daiteke ezkontzarako. Senar-emazteentzako lotura-jarduera ugari daude elkarrenganako interesa piztuko dutenak eta dibertsioa eta amodioa piztuko dutenak zure ezkontzako bizitzan.\nSenar-emazteentzako talde eraikuntza jardueretarako aukerak amaigabeak dira!\nEzkontzan adi egoteak ezkontzan errukia, enpatia eta harmonia sustatzen laguntzen du . Yoga egiten edo elkarrekin meditatzen galderaren erantzuna izan liteke, 'nola lan egin taldean zure ezkontidearekin'.\nJaso abantailak bikote moduan bidaiatzen . Batzuetan, bizitzaren umorea zugana iristen zaizu eta gauzak eta oro har bizitzari buruz txundituta eta ilusionatuta geratzen zara. Bidaiatzea esperientzia aberasgarria da eta zure burua indarberritzeko, zure arima berriz hornitzeko, burua lasaitzeko eta ezkontidearekin duzun harremana kargatzeko modu eraginkorrena da. Beraz, atera zure erosotasun eremutik eta parte hartu abentura batera.\nOngintzako edo borondatezko jardueran aritzea zure bihotzetik gertu dagoela ikuspegi bikaina lortzeko, elkarrengandik gertu egoteko eta bizitzan esker onak eta poztasunak duten garrantzia azpimarratzeko modu bikaina da. Kausa baten alde lan egiteak bizitzan esanahi itxura ere ekar dezake.\nIkaskuntza dantza egiteko modu berria edo sukaldaritza klasea elkarrekin hartzea , oso lagungarria izan daiteke talde lana hobetzeko. Seinale eta erantzun sotilak hautatzen ikasten duzu eta ahalegin zintzoa egiten duzu zure beste esanguratsuarekin batera lan egiteko ilusio osoz.\nSexuak eta intimitateak bizitzako gauzen eskema atzean jar dezakete, bikotearekin intimitate fisiko eta emozionalaz gozatzeko tarte gutxi edo batere ez utziz. Zure ordutegia estuegia bada zaku saio espontaneorako, astero zita batean arkatza sartu behar duzu sexu harremanak izateko, sexua programatzea maindire artean gauza berriak probatzeko modurik onena da , esperimentatu eta ondo pasa zure bikotekidearekin ohean, kalitatezko denbora batera erregistratzen duzun bitartean.\nZure bikotearekin talde bat izateko moduari buruz, aholku politenetako bat a sortzea da norberaren zaintza rutina bientzat, non masaje saio bat egiten duzun edo etxean brikolajea sortzen duzun.\nHarremanetan taldeko jokalari izateko aholku hauek ezkontzan talde espiritua sortzen lagunduko dizute, zure energia sexuala hobetzen, elkarren alde ludikoa ikusten eta elkarrekin ikasteko, hazteko eta aldatzeko aukera ematen dizute.\nkonfiantza ezkontzan gaiak\noporretako sexu ideiak


Xabier López Peña - Wikipedia, entziklopedia askea.\nXabier López Peña\nXabier Lopez Peña' hildako presoaren aldeko pankarta.\nGaldakao, 1958ko maiatzaren 30a\nParis, 2013ko martxoaren 30a (54 urte) (55 urte)\nXabier López Peña, Thierry ezizenez ere ezaguna (Galdakao, Bizkaia, 1958ko maiatzaren 30a - Paris, Frantzia, 2013ko martxoaren 30a) etakide nabarmena izan zen.\n1970eko hamarkadan ETA (pm) erakundeko ekintzailea izan zen. 1980ko hamarkadaren hasieran ETA (m) erakundearen baitan integratu zen. 1983an atxilotua izan zen Baionan, eta, espetxealdi baten ondoren, Latinoamerikan izan zen. Gero, Frantziara itzuli eta ETAren aparatu logistikoan sartu zen. 2006aren bukaeran, ETAk espainiar gobernuarekin Oslon izandako elkarrizketetan parte hartu zuen, ETAren ordezkari nagusitzat. 2008an Bordelen atxilotu zuten.\nHeriotza, argibiderik gabe[aldatu | aldatu iturburu kodea]\nKartzelan zelarik, kardiopatia diagnostikatu zioten. 2013ko martxoaren 11n, erietxera eraman zuten, mediku azterketa egitera. Sendagileek ikusi zuten bihotz arazo larriak zituela, eta ebakuntza egiteko deliberoa hartu zuten. Familiak, ordea, ez zekien non zegoen. Presoen bidez jakin zuten espetxetik atera zutela, baina ez zekiten non zegoen. Familiak eta abokatuak bilatzeari ekin zioten, erietxeetara eta espetxeetara deika, aurkitu ezinik.\nMartxoaren 19an, auzitegian Yolanda Molina abokatuari erran zioten Corbeil-Essonnesko erietxean zegoela. Erietxea erraldoia da, eta zerbitzuz zerbitzu ibili ziren, non zegoen jakin gabe. Azkenean, erran zioten kardiologia zerbitzuan zegoela, baina familiak ezin zuela ikusi, prefetaren esku zegoelako erabakia. Zerbitzuz zerbitzu, gelaz gela Lopez Peñaren bila segitu zuen familiak. Azkenean, bulego batean erran zieten zerbitzu hartan zegoela, baina familiak ez zuela hura ikusteko baimenik. Abokatuak bai, ordea.\nEbakuntza eginik, gaizki zegoen Lopez Peña, baina ez zuten erietxeko zaintzapeko eremuan atxiki, haren barnean den espetxean baizik. Martxoaren 20an, sendagilearekin bildu zen Molina. Bihotzeko ebakuntzak buruko odol jarioa eragin ziola erran zion, baina hala ere birgaitzea eginda oneratzeko moduan zela, egoera egonkorrean zela, eta bizia galtzeko arrisku berezirik ez zuela. Erietxean zegoen bigarren astean, Lopez Peña osasun arrazoiengatik libre uzteko eskatu zion Molinak auzitegiko abokatu orokorrari, baina abokatu orokorrak ez zuen onartu.\nMartxoaren 30ean, Lopez Peña ikustera joan zen familia, 13:00etan. Hara heltzean jakinarazi zieten egun horretan bertan hil zela, 01:00etan.\n↑ a b c d Aitor RENTERIA: «Tratua salatu, eta Lopez Peñaren heriotza ikertzeko eskatu dute», Berria, 2013-04-02.\n2013ko apirilaz geroztik erreferentziak falta dituzten artikuluak\nEuskal Preso Politikoen Kolektiboko kide ohiak\nEspetxean hildako euskal herritarrak\nOrriaren azken aldaketa: 6 apirila 2020, 18:31.


BBK Mendi Film Bilbao-Bizkaia zinemaldian saritutako pelikulak, Donostian ikusgai - Nontzeberri\nHasiera/IKUS-ENTZUN/BBK Mendi Film Bilbao-Bizkaia zinemaldian saritutako pelikulak, Donostian ikusgai\nMendiko zinemaren irudirik zirraragarrienak BBK Mendi Film Bilbao-Bizkaia Festibalak atonduriko Mendi Tourrak eroango ditu Donostiako Antzoki Zaharrera, hilaren 28 eta 29an.\nEgun horietako programazioa mendia, abentura, muturreko kirolak eta natura gaiak jorratzen dituzten pelikula zoragarriekin osatu da, mendizale, zinemazale, eta era berean, publiko zabalarentzat gozagarri. Hala, BBK Mendi Film Bilbao-Bizkaia 12. edizioan saritutako hainbat pelikula jatorrizko bertsioetan eskainiko dira, azpidatziekin lagunduta.\nGaur berton, urtarrilak 28, izango da lehen emanaldia, 19:30ean, film hunkigarri batekin: Cholitas (Epaimahaiaren Saria MF 2019). Emanaldia Pablo Iraburu zuzendariak aurkeztuko du Donostian. Golem zinemetan, Iruñean eta Bilbon, urtarrilaren 24tik aurrera eskaintzen ari da lan hori.\nBoliviako bost emakume indigenek (Lydia, Cecilia, Liita, Elena eta Dora) espedizio berezi bat egingo dute. “Ameriketako mendirik garaiena igo nahi dute, askatasun eta ahalduntze erakusle gisa. Haien itxura deigarria da oso: gona tradizionalak jantzita eskalatzen dute. Ez dira eskalatzaile hutsak, mendian libre, zoriontsu eta bizirik sentitzen diren emakume adoretsuak baizik. Abentura honek, emakume izaera inspiratzailea erakutsiko dio munduari eta, bidenabar, tradizioa zaintzeko eta ama naturarekin harremanetan jartzeko bide bat”.\nEgunotan ikusiko diren beste film interesgarri batzuk honakoak dituzue: Nebula (Film Labur Onena MF 2019), Jay Trusler zuzendariak egina; Treeline (Sari Nagusia MF 2019), Jordan Manleyk zuzenduta; Climbing Blind (Eskaladako Film Onena MF 2019), Alastair Lee zuzendariarena; eta Eskalada Jasangarria Gipuzkoan (Zabalandi, lehiaketaz kanpo, MF 2019), azken hori Tetxus Barandiaran zuzendariak aurkeztuko du Donostian.\nFilm horien irudiak eta bestelako datuak BBK Mendi Film Bilbao-Bizkaia Festibalak ditu.


2019ko ekainaren 16a, igandea | Ordua Euskal Herrian 07:38:39\nNazioartea > Europa > Europar Batasuna > Europako Hauteskundeak 2014\nHorrela deitzen du Luis Moreno ikertzaileak lehengo urtean plazaratutako bere liburua. Eta horixe da niri hauteskunde gauaren ostean geratu zaidan sentsazioa.\nFelix Arrieta Frutos @pelikleta\n2014ko maiatzaren 26a\nAlde batetik, emaitzak ikusita. Fronte Nazionalak lehen postua atera du Frantzian, Danish Folkepartyak Danimarkan eta Greziako Urrezko Egunsentia edo Britainia Handiko UKIP anekdota hutsa baina zerbait gehiago dira: benetako indarra izan dezakete datozen bost urteetako Europako Legebiltzarrean. Eta nola da hori posible giza eskubideen errespetoa eta elkartasuna bere baloreen lehen postuetan izan dituen Europar Batasunarentzat? Nola daiteke Ongizate Estatu eta gizarteen kontinentean eskuin muturrak aurrerakada hori izatea?\nKrisia, esango dute batzuk. Beldurra, besteek. Baina arrazoi nagusienetako bat (a)soziala terminoaren bigarren adieran datza: ez dago Europar kontsidera daitekeen gizarte artikulaturik. Hauteskunde kanpaina honek erakutsi du agenda tokian tokiko aferek determinatu dutela eta agenda politiko bateratua ez dagoen tokian, agenda europearrik ez dagoen tokian, ezin daiteke esan europar gizarte bat ere badagoenik, interes eta helburu, balore eta sinesmenak bere baitan biltzen dituena. Zer esanik ez erakunde sistema partekatuaz ari bagara. Baina honek beste artikulu bat merezi du, berak bakarrik.\nAzkenik, Europa (a)sozialak azken hausnarketa batera narama. Bart gauean, alderdi guztiak bere emaitzak ospatzen ari zirenean (tira, guztiak sozialistak eta Iturgaitz izan ezik) ba ote zekiten zein nolako gizarte eredua nahi duten Europarentzako? Zer egin europar ikurra den ongizate estatua eta berau osatzen duten politikekin?\nKanpainan eta eztabaida publikoetan ez dute denborarik ‘galdu’ honetaz hitz egiten. Espero dezagun, gizarte ereduaren inguruko hausnarketa eta definizioa Europa (a)sozialetik Europa sozialera joateko lehen pausoa izatea. Ezinbestekoa da guztiontzat.\nKanal honetan artxibatua: Europako Hauteskundeak 2014\nEuropako Hauteskundeak 2014 kanaletik interesatuko zaizu...


Debarren Eguna ospatuko dugu igandean — Debako udala\nHorrela osatu da egitaraua ere, Debako elkarteekin elkarlanean, “ hauek egindako ekarpenarekin osatu dugu astebururako egitaraua eta herriko eragileak eta herritarrak orokorrean izaten ari diren prestatutasuna eta jarrera ona eskertu nahi ditugu”.\nDebako udalak, ohar bat egin nahi die herritarrei, ez dezaten ahaztu oraindik ere egoera delikatua bizitzen ari garela, ez da amaitu osasun alarma egoera, eta horregatik, zentzudun jokatzeko gomendioa egin du. “Ospatuko dugu gure eguna, baina egoerak uzten digun moduan. Ahal dela etxean eta jende pilaketak ekidinda, guztion osasunaren onerako izango baita”, Larrañagaren hitzetan.\nHerritarrak gonbidatu nahi ditugu egun horretan argazkiak eta bideo laburrak egin eta partekatzera. Bilduma egingo da eta gure memoria kolektiboan ere izaera berezia izango duen egun honen testigantza jasotzeko. Horretarako, udalak helbide elektronikoa jarri du: debakoudala.komunikazioa@gmail.com.\n12:00 Debako Musika Bandak sare sozialetan Debarren Egunerako egindako bideoa zabalduko du.\nMAIATZAK 17 IGANDEA. DEBARREN EGUNA\n09:00 Diana Kalez-Kale txistulari taldearen eskutik.\n10:00 Kalejira Deba Musikaleko soinujole taldearekin.\n11:30 San Roke dantza Gure Kai Euskal Dantzari Taldearen Youtube kanalean.\n12:00 Debako martxa jarri zuen etxeetan, balkoietan.\nHaitz Haundi margolari elkarteak murala ezarriko du Udaletxeko plazan.


Elkarrizketa: Igor Ezpeleta. (Senzala Euskadi Capoeira eta Kultura Elkartea): Ostiko pare bat ematea baino gehiago da Capoeira - Euskonews\nArgazkiak: Senzala Euskadi\nJatorria Brasilen daukan eremu batetan barneratuko gara jarraian: Capoerian. Euskal Herrian asko dira jarduera honetan diharduten pertsonak eta maiz ikusi ditugu gure kaleetan erakustaldiak. Igorrek ere borroka arte itxura duen diziplina deskubritu, praktikatzen hasi eta denborarekin Senzala Euskadi Capoeira eta Kultura Elkartea eratu zuen. Ekaina amaieran Zarautz aldean burutuko duten nazioarteko topaketa aitzakiatzat hartu eta berarekin mintzatzeko aprobetxatu dugu Euskonews Gaztearen leihotxo honetan.\nAkaso oraindik geratzen da capoeira zer den ez dakien despistaturen bat.\n(barre) Labur azaltzeko, capoeirak Brasilen dauka jatorria, eta esklabo afrikarrek behar batzuei erantzuteko asmatu zuten. Izan ere, baldintza kaxkarretan egun osoa lanean pasatu ondoren, nolabait askatu edo egoera hartatik aldentzeko eta beraien alde espirituala lantzeko modu bat zen; abestiak kantatzen zituzten, musika egin... Eta alderdi fisikoa ere garatzen hasi ziren, ostikoak eta beste sartzen.\nOndorioz, alde batetik borroka artea da, baina gaur egun ematen zaion ikuspegia hori baino zabalagoa da. Musika alderdia askoz ere gehiago lantzen da, eta oro har, kultura ezberdin bat ezagutzea ekartzen digu. Espresio kultural bat dela esan genezake eta kirola eginez ongi pasatzeko aukera, gainera! Argazkia: © Senzala Euskadi.\nIrakurri dudanarengatik Brasilen XX. mendeko 50.hamarkadara arte debekatutako zerbait izan zen...\nAzken finean, esklabotzaren abolizioa eman zenean, jendea libre bai baina ezer gabe geratu zen, inork ez baitzuen esklaborik nahi inguruan. Orduan, langabezia tasa altua zegoen beraien artean eta bizirauteko zerbait bezala hasi ziren erabiltzen capoeira, delinkuentziari bidea emanez.\nHorrek izen txarra eman zion capoeirari, eta kalean praktikatzea debekatu zuten, eta harrapatzen zituztenak kartzelara ere eramaten zituzten, harik eta 50.hamarkadan debekua altxatu zutenera arte.\nZuk zeuk Edinburgon ezagutu zenuen capoeira, eta gaur irakaslea zaitugu.\nHala da, eta esan behar dut kasualitatez ezagutu nuela mundu hau. Izan ere, hasiera batetan futbolean hasteko asmoa neukan, betidanik egin dudan kirola baita. Baina bertara iritsi nintzenean, capoeira ikastaro batzuen berri eduki, izena eman eta pila bat gustatu zitzaidanez, horrekin jarraitu nuen.\nBi urte eman nituen Edinburgon eta Euskal Herrira bueltan entrenatzen jarraitu nuen. Eskoriatzako udaletxeari lokal bat eskatu nion, eta utzi zidaten trebatzeko toki bat. Jendearen belarrietara iritsi zen capoeira, kuriositatea sartu, gerturatzen hasi eta poliki–poliki ikastaroak ateratzen joan ziren: Eskoriatzan, Arrasaten, O?atin...\nEta hortik Senzala Euskadi taldea sortzera pasatu zinen.\nHori da. Hasiera batetan nire asmoa entrenatzea zen bakarrik, baina inguruan ez neukan talderik eta denborarekin sortu zen, halabeharrez. Gaur egun, udalerri ezberdinetako 25–30 heldu eta 50–60 haur gara Senzala Euskadiko kideak.\nNik Edinburgon entrenatzen nuen taldeak Senzala Eskozia zeukan izena, hain justu, Rio de Janeiron 1963an sortutako Capoeira Senzala taldearen adarra dela esan dezakegu; eta nire irakaslearen oniritziarekin Senzala Euskadi eratzea erabaki genuen.\nHorren harira, kontaktuan jarraitzen dugula aipatu; urtean zehar ikastaroak antolatzen ditugun arren, bi hilabetean behin edo nire irakaslearekin —brasildarra da baina Ingalaterran bizi da— edo Europan zehar barreiatutako beste talde batzuekin zerbait antolatzen ahalegintzen naiz. Argazkia: © Senzala Euskadi.\nHala, gure kideak ere talde ezberdinekin kontaktuan egoten dira. Eta hartu–eman horren kurtso amaiera moduan azken urteetan ohikoa bihurtu den topagunea burutzen dugu.\nHitz egin dezagun erabiltzen duzuen terminologiaren gainean: mestre, contramestre, profesor eta instructor ditugu, esaterako.\nOrokorrean, mundu mailan irakasle nagusiari, maila gorenekoari Mestre esaten zaio, adibide bat ipintzearren, beste diziplina batzuetan senseia izango litzatekeena. Contramestre maila bat beherago egongo litzateke, profesor gero eta instructor azkenik. Neu oraindik instructor mailan nago, eta zazpi urte bakarrik baitaramatzat honetan.\nMaila bat edo bestea eduki, talde bakoitzak modu ezberdin batetan erabakitzen du noiz igaro batetik bestera; izan ere, capoeirak ez ditu bi mila urte, berriagoa da, eta egitura oraindik zehazteke dago. Gainera, iruditzen zait capoeiraren jatorriari erreparatuta, gauzak ere ez direla beste diziplina batzuetan ematen diren moduko zurrunak, askoz irekiagoa da, zorionez.\nOndorioz, batzuek azterketa egitea erabakitzen dute mailaz igotzeko, baina bestetan irakasleak beraiek dira ikasleek maila daukatela erabaki eta gerrikoa ematen dutenak. Salbuespen gisa, ikasle izatetik lehenengo irakasle izateko urratsean beti egiten dela azterketa.\nBeste berba bat: Senzala.\nBrasilen esklaboak bizi ziren txabolei deitzen zitzaien senzala eta 1963an Rio de Janeiron sorturiko taldeari izen horixe eman zitzaion, sustraiak non dituen gogoratu eta azkenean etxean zauden sentsazio hori sorrarazteko.\nEgiten duzuenari begiratuta, suposatzen dut derrigor baldintza fisiko jakin batzuk eduki behar direla...\nEz, gogoa eduki behar da bakarrik! Noski, erakustaldi batetan 10 urtez capoeira praktikatzen duen bati begiratzen badiozu, zaila ematen du. Baina gauza berdina gertatzen da aurreneko aldiz mendiari buruzko irudi bat sortzerakoan; Juanito Oiarzabal zortzi milako batetan ikusten baduzu beldurtuko zara! Hori egiteko aurretik asko trebatu behar da!\nBestalde, capoeirak badauka ezaugarri polit bat. Lehiaketa bat ez denez , bakoitzari bere erritmora joateko aukera ematen dio. Hala denetarik ikusten da antolatzen ditugun ikastaroetan: bere bizitzan zehar kirol mordoa egin eta zerbait berria praktikatzera animatzen direnak datoz, baita ia inoiz kirolik egiten ez dutenak ere, edota musika gustuko dutelako etortzen direnak, borroka arteen munduaz liluraturik daudenak... Argazkia: © Senzala Euskadi.\nEgia da aurreneko eskolaren ondoren ezer egin ez duzula dirudiela, tontakeria bat dela; baina hurrengo egunean gihar–minak agertzen dira eta orduan konturatzen zara benetan zer den.\nBestalde, erritmorik ez daukatenak ere animatzen direla gaineratu! Arazo gehiago edukitzen ditut erritmoa irakasteko, ostikoak irakasteko baino. Hau landu egiten da, musika entzun, probatzen joan... Eta azkenean eskuratzen da.\nBorroka, musika eta dantza uztartzen dituela kontuan hartuz, ikastaroetan ere denetarik landuko duzue, ezta?\nCapoeiraren %50a alderdi fisikoa da, eta beste erdia aldiz, musika, abesti eta abarrez osaturik dago. Gainera, capoeira ezin da ulertu musika barik, ezin baitituzu urratsak jarraitu erritmorik gabe.\nGuk normalean klasearen zati bat CD baten laguntzarekin burutzen dugu, baina azken hamar edo hogei minutuetan musika instrumentuak atera eta horiek jotzen, txaloak ematen, edota abestiren bat kantatzen irakasten dugu. Azken hauek gainera portugesez direnez gero, apur bat azaltzen ditugu kanten nondik norakoak. Beraz, mugimenduak irakasten diren bezala, musika arloa ere garatzen dugu.\nAzkenean, benetako capoeira erakustaldi bat ikusten duzunean, korro bat egiten dela ohartuko zara, inguruan instrumentuak jotzen, besteak txaloka eta abesten aritzen dira eta erdian pare bat pertsona capoeira jolasten.\nDantza ezberdinak irakasten omen dituzue, gainera.\nEzin dugu ahaztu capoeira kultura baten parte dela, eta horren baitako beste dantza batzuk ere jakin behar ditugula. Hainbat aipatzearren, samba, makulele —makil eta danborrekin erabiltzen dena—, puxada de rede — antzina arrantzaleek erabiltzen zuten dantza estiloko bat, denek erritmo bera jarraituz sareari tira egiteko— ...\nOro har esan genezake ez dela klasera joan eta ostiko pare bat ematea bakarrik, askoz ere osatuagoa baita capoeira bera, eta ondorioz, guk geuk ematen ditugun eskolak. Argazkia: © Senzala Euskadi.\nAzken urteetan Udako Capoeira Topagunea antolatzen duzue.\nBai, 2011ko ekainaren 23tik 26ra burutuko duguna orain arteko seigarrena izango da eta helburu nagusia ikasturteari amaiera ematea da. Zarautzen elkartzen gara toki aproposa dela ikusten baitugu: hondartza dago, aterpetxea —120 lagun inguru biltzen garela kontuan hartu behar da...\nHala, talde ezberdinetako irakasleak gonbidatzen ditugu, bai Euskal Herrikoak baina baita nazioartekoak ere, eta ekimen desberdinak burutzen ditugu. Udalekuak izango balira moduan daude antolatuta, egia esan eta denetarik egiten dugu: mendi ibilaldiak, akrobazia ikastaroak, irakasleen erakustaldia, yoga...\nEta gainera badugu beste xede bat, hain zuzen, capoeira kalera ateratzea; horretarako, esaterako, Zumaian, festa brasildar bat antolatzen dugu hondartzan.\nIkastaroez gainera, Batizadoa burutzen dugu topagunean, hau da, gerrikoak aldatzeko eguna. Programaren zati txiki bat izan arren, oso momentu hunkigarria izaten da, ezen ikasleek gerrikoa aldatzeko aukera daukate, edota beste batzuek, euren aurrenekoa eskuratzen dute zeremonia txiki baten.\nLaburbilduz, zergatik probatu beharko genuke capoeira?\nKirol arlotik hartuta, beste alor batzuetan egiten ez diren mugimenduak burutzen dituzu capoeiraren bidez; umeen antzera lurretik ibiltzen zara gora eta behera... Fisikoki lantzeko, beraz, aukera ezberdinak ematen ditu, eta gainera, taldean burutzen den zerbait izanda, polita da.\nEta bestalde, abesti, musika, dantza eta burutzen diren topaguneen bidez, oso jende ezberdina eta hauek eduki ditzaketen pentsaera anitzak ezagutzeko abagunea ematen du. Baita egunerokotik deskonektatzeko aukera ere! Eta bukatzeko, arimarentzako ona dela esango nuke!\n‹‹Senzala Euskadiren webgunea›› Igor Ezpeleta (Eskoriatza, 1978) Igor Ezpeleta gipuzkoarrak unibertsitatera joateko orduan Informatika ikasketetan eman zuen izena. Masterra egitera abiatu zen Eskozia aldera, Edinburgora, eta bi urte eman zituen han; bertan ezagutu zuen capoeira, eta praktikatzen hasi zen. Egun, kultura mugimendu horren bueltan antolatu du bere bizimodua eta Senzala Euskadi Taldeko sortzailea dugu.


Irekia Eusko Jaurlaritza - Gobierno Vasco :: ETSk Durangoko tren geltoki zaharra eraisteko eta egungoaren sarbideak hobetzeko lanak lizitatu ditu\nETSk Durangoko tren geltoki zaharra eraisteko …\n<img src="https://www.irekia.euskadi.eus/uploads/cover_photos/39991/original/durango.jpg" style="max-width:100%" alt="" />\nEuskal Trenbide Sarearen kontratazio mahaiak Durango proiektuko bi lan lizitatu ditu. Lehiaketara irtengo den lehenengo kontratazioa, gehienez 1,19 milioi euroko aurrekontuarekin eta 8 hilabeteko egikaritze epearekin, tren geltoki zaharra eraisteko eta inguruko lurrak egokitzeko lanei dagokiena izango da. Bigarren lizitazioak 322.000 euroko aurreikuspena du, eta sei hilabeteko epean egin beharko da, eta egungo geltokiaren oinezko sarbidea hobetzea izango du xede.\nGeltoki zaharraren eraikinean bulegoak, biltegiak, komunak eta etxebizitzak daude. Higiezina, elkarren artean lotutako zenbait eraikinek osatzen dute. Orokorrean, eraikinaren estruktura hormigoi armatuzkoa da (zutabeak, habeak eta forjatuak), eta barruko banaketak adreiluzkoak dira. Teilatuaren estruktura egurrezkoa da, eta gainean teilak dauzka.\nEraispenerako erabili beharko den teknika, hasiera batean eskuzkoa izango da, eta ondoren prozedura mekaniko hidraulikoak erabili beharko dira, suntsigailuak eta zizailak eta talka mailuak, hain zuzen ere. Eraispena era selektiboan egingo da beti, eraispenaren hondakina osatzen duten materialak ahalik eta gehien aprobetxatu ahal izateko eta hondakindegira eraman beharreko partea ahalik eta txikiena izan dadin.\nLanek irauten duten bitartean, arreta berezia eskainiko zaio eraikinaren hegoaldeko fatxadaren eraispenari, geltoki berritik oso gertu baitago. Hori dela eta, neoprenozko pantaila bat instalatuko da, hondakinen kontrolik gabeko erorketa saihesteko asmoz.\nEgin beharreko hurrengo lana, trenbide zabalguneko tren instalazioak desmuntatzea izango da. Eragiketa horretan, geltokitik gertu dauden ekipoak edo elementuak desmuntatu eta eraman beharko dira, kableak, mentsulak, errailak, trabesak…\nAmaitzeko, geltoki ondoko lurrak egokituko dira, 4.534 metro karratuko azaleran. Hesiak eta hondakinak kentzen direnean, ingurua jendeak erabiltzeko moduan geratuko da. Horrela, proiektua gauzatu ondoren, ingurua hormigoiz amaituta geratuko da, aurrerago egin beharko diren urbanizazio lanen faltan.\nDurango proiektuari dagokion bigarren lizitazioa, Durangoko egungo tren geltokirako oinezko sarbidea estaltzean eta egokitzean zentratuko da, batez ere. Jarduketa hori, sarrera eta irteera nagusiko lanak egin ahal izan arte gauzatuko da, instalazioen erabileran kalitatea bermatzeko eta gaur egun erabiltzaileek jasaten dituzten arazoak saihesteko.\nGaur egun geltokiaren eraikina funtzionatzen ari da, eta herri erditik duen sarbide nagusia, proiektuan larrialdietarako irteera gisa proposatu ziren eskaileren bitartez egiten da. Geltokia gauzatu zen unean, terminalaren parte batzuk amaitu gabe geratu ziren, jatorrizko geltokia eraitsi arte, eta horien artean dago sarbide nagusia jasoko duen eraikinaren partea.\nHala ere, kontuan izanda sarbide nagusi berria ireki ondoren ere, gaur egun funtzionatzen ari diren eskailerek zerbitzua ematen jarraituko dutela, Eusko Jaurlaritzako Ekonomiaren Garapen eta Azpiegitura Sailaren esku dagoen erakunde publikoak sarbide hori estaltzea eta egokitzea erabaki du, Durangoko tren geltokiaren proiektuari jarraipena emango dioten soluzioen bitartez. Esku-hartze horren bitartez jatorrizko proiektuaren irizpideak errespetatuko dira, irteera nagusi berriarekin edo etorkizunean egon daitezkeen handitze lanekin lehian sartu barik.\nEgungo sarbidea estaltzeko proiektuaren barruan hobetu egingo da une honetan dagoen eskailera, bere malda murriztuz, eskailera mailak handituz eta eskailera buru gehiago sartuz. Geltokiaren sarbidea nabarmentzeko eta babesteko, sarbideko edikulu gisa kanporantz irtengo den elementu bat egingo da, metalezko estruktura eta kristalezko itxidura izango dituena.\nBehealdeko galeria eta lehen eskailera burura heltzen diren eskailerak estaltzeko, ia horizontala izango den beirazko eta altzairuzko estruktura egingo da, erreferentzia gisa geltokiaren galeria nagusia estaliko duen elementua hartuz. Estrukturak galeriaren gidalerroa eta modulazioa gordeko ditu, eta sortutako beirazko horma-atalak une honetan daudenen antzeko tamainakoak izango dira\ndurango.jpg 300 KB (jpg)


Mugikortasun plana - UrolaKosta\nZumaiako poligonoak: mugikortasun plana\nLehen urratsa esperientzia pilotu bat da, Zumaian hasi duguna. Proiektu honen bitartez, Zumaiako Joxe Mari Korta, Xey eta Guascor poligonoen arteko mugikortasun jasangarrirako plan bat landuko dugu. Ondoren, esperientzia pilotu honetan ikasitakoa oinarritzat hartuta, asmoa da mugikortasun-plana eskualdeko gainontzeko industria-guneetara zabaltzea.\nUdal Elkartearen eta Zumaiako Udalaren ekimena da abian jarri duguna. Helburua da Zumaiako Joxe Mari Korta, Xey eta Guascor Poligonoen arteko mugikortasun jasangarrirako plan bat garatzea.\nBistakoa denez, gisa horretako mugikortasun plan bat garatzeko ezinbestekoa da enpresek eta bertako langile eta eragileek parte hartzea. Hori dela eta, eragile publikoen, pribatuen eta norbanakoen lankidetzan oinarritutako foroa antolatu dugu Zumaian, mugikortasun plana partaidetzan oinarrituta lantzeko. 2016ko azaroaz geroztik hainbat lan-saio egin ditu foro horrek.\nEra berean, azterketa sakona ari gara egiten, poligono horietako mugikortasuna aztertzeko. Alde batetik, enpresei galdetegi bat egin diegu, mugikortasunarekin zerikusia duten zerbitzu eta alderdiak aztertzeko: lan-ordutegiak, lan txandak, jangela zerbitzua, garraio zerbitzua... Bestetik, poligono horietako langileentzat galdetegi bat prestatu dugu (eskura duzu behean), joan-etorriak noiz eta nola egiten dituzten aztertu ahal izateko (garraio-ohiturak).\nAzterketa horren helburua da gaurko egoeratik abiatuta irtenbideak proposatzea, mugikortasun jasangarriaren ikuspegitik. Hori guztia bideratzen ari gara Biziker Mugikortasun Aholkularitza enpresaren laguntzarekin.\nEnpresaren ezaugarriak mugikortasunaren ikuspegitik.\nGaldetegia, lehentasunak zehazteko\nEkintza-planean hainbat neurri proposatzen dira. Hurrengo urratsa da poligono horietako enpresek neurri horien artean lehenesten dituztenak zehaztea. Horretarako, galdetegi labur bat prestatu dugu, lehentasuna duten neurri edo ekintzak finkatzeko. Parte hartu eta bete galdetegia!\nJoxe Mari Korta, Guascor eta Xey poligonoetako Mugikortasun Jasangarrirako plan honekin lau helburu nagusi hauek lortu nahi ditugu:\n1. PARTAIDETZA: gobernantza eredu berriak inplementatzea. Lan egiteko modu berrien inplementazioa, beste eremuetara eraman daitezkeenak.\n2. INGURUMENA: mugikortasun ez jasangarriak eragindako inpaktuak murriztea.\n3. SOZIALA: enpresetako langileen eta lan bila dabiltzan pertsonen ongizatea bermatzea.\n4. EKONOMIKOA: Enpresen eta eskualdeko industrialdeetako lehiakortasuna sustatzea.\nEli Uzkudun, enpresa teknikaria


Zugzwang - Wikipedia, entziklopedia askea.\nZugzwang xakean dagoen posizio kaltegarria da, amaiera aldera eman ohi dena. Jokalaria zugzwang posizioan dago baldin eta bere edozein mugimendu bere kalterako bada. Terminoa alemanetik dator, zeinetan zug jokaldia den eta zwang, bortxa. Zugzwang egoerak partida galtzea ere ekar dezake.\nErakutsitako diagraman beltzak zugzwang egoeran leudeke, zeren eta egin lezaketen gauza bakarra litzateke ...Ee7. Jarraipena Ec7 litzateke eta, beltzek edozer eginda ere, zuriek peoia dama gisa koroatuko lukete; ondorioz, beltzek galduko lukete.\nTxanda zuriena balitz, berriz, haiek ere zugzwang egoeran egongo lirateke: Ed6 eginez berdinketa litzateke, errege beltza itota egongo litzatekeelako eta, beste edozein jokaldi egitekotan peoia galduko lukete, berdinketa emanez.


Semenik isurtzen ez duen gazteari erantzun dio gure sexologoak | Eingo al deu?\nSemenik isurtzen ez duen gazteari erantzun dio gure sexologoak\nMomentuz ez dit axola ez dudalako umerik izan nahi, baina, aurrera begira arazo bat izan daitekeela uste dut. Zuei gertatu izan zaizue halakorik? Erantzun mesedez, lasaiago geratzeko bada ere. Eskerrik asko”.\nNondik etorri daitekeen? Zer gertatzen zaizun jakiteko nik urologoari bisita bat egitea aholkatzen dizut.\nZure kasuan ohikoa ez den gauza bat gertatzen zaizu, orgasmoarekin isurketarik ez edukitzea, ez duzu kezkatu behar baina bai arduratu. Hau da, nondik etorri daitekeen ikusi, jakiteko zure genitalen funtzionamendua egokia den ala ez.\nIsurketaren oztopa arrazoi ezberdinengatik gerta daiteke:\n– Batzuetan. prostatatik uretrara doazen konduktuak oztopoak izaten dituzte.\n– Beste batzuetan semena uretrara beharrean puxikara bideratzen da, eta semena\npixarekin batera ateratzen da.\nZure kasuan zein izan daitekeen jakiteko, beldurrik gabe urologoarengana jo.\nGure genitalek ere, gure gorputzeko beste atalek bezala, noizbehinka errebisioa pasatzea ere ez dago gaizki.”\nKategoria Aholkuak, Gaixotasunak, etiketak hazia, isuri, isurketa, korritu, semana, sexua, 20 maiatza, 2010 egilea Karmele Gurrutxaga.\n← Kamasutra ezagutzen: “Jainkosaren jarrera” Kamasutra ezagutzen: “Tximeletaren jarrera” →\n1 thought on “Semenik isurtzen ez duen gazteari erantzun dio gure sexologoak”\nMaixabel 10:16 20 maiatza, 2010\nHoixe! Meikuna juteko azkar!


Google-ren SameSite bertsio berritzeak indartzen du zergatik argitaletxeek mugitu behar dituzten cookieak audientzia bideratzeko | Martech Zone\nAbiaraztea Google-ren SameSite bertsio berritzea Chrome 80-n asteartean, otsailak 4, beste iltze bat seinalatzen du hilkutxan hirugarrenen arakatzailearen cookieentzat. Firefox eta Safari-ren jarraipena egin dute, dagoeneko hirugarrenen cookieak blokeatu baitituzte lehenespenez eta Chrome-ren lehendik dauden cookieen abisua.\nAldaketak, jakina, hirugarrenen cookieetan oinarritzen diren iragarkien teknologiako saltzaileen eragina izango du, baina beren webgunearen ezarpenak atributu berriak betetzeko egokitzen ez dituzten argitaratzaileek ere eragina izango dute. Hirugarrenen zerbitzu programatikoekin dirua irabaztea oztopatzeaz gain, edukia egoki eta pertsonalizatua eskaintzeko oso baliotsua den erabiltzaileen jokabidearen jarraipena egiteko ahalegina ere eragingo du.\nHori bereziki egia da hainbat gune dituzten argitaletxeentzat; konpainia bera ez da gune berdina. Horrek esan nahi du, berritze berriarekin, propietate anitzetan erabiltzen diren cookieak (gune anitzekoak) hirugarrenenak direla eta, beraz, ezarpen egokirik gabe blokeatuko direla.\nArgitaratzaileek, jakina, beren webguneak atributu egokiekin eguneratuta daudela ziurtatu beharko dute, Google-k egindako aldaketa soil honek argitaletxeek birritan pentsarazi beharko lituzkete cookieetan oinarritutako erabiltzaileen jomugan duten konfiantzaz. Zergatik? Bi arrazoirengatik:\nKontsumitzaileek gero eta kezka handiagoa dute enpresek beren datuak nola erabiltzen dituzten.\nIdentitate grafikoa eraikitzeko modu askoz ere zehatzagoa dago.\nDatuen pribatutasunari dagokionez, argitaletxeek ezpata bikoitza dute. Datu berriek erakusten dute kontsumitzaileek eduki pertsonalizatua nahi dute erabat haien portaera datuak bildu eta aztertuz soilik eman daitezkeen gomendioak. Hala ere, kontsumitzaileak oso eszeptikoak dira datu horiek partekatzearen inguruan. Baina, argitaletxeek dakiten moduan, ezin dituzte bi moduak izan. Free edukiak kostua du, eta ordainketa-horma baino gutxiago, kontsumitzaileek ordaintzeko modu bakarra beren datuekin da.\nHorretarako prest daude - % 82k nahiago du iragarkiek onartutako edukia ikusi harpidetza ordaindu baino. Horrek esan nahi du argitaletxeek ardura handiagoa dutela eta erabiltzaileen datuak nola kudeatzen dituzten kontuan hartu behar dutela.\nAlternatiba hobea: posta elektronikoa\nBaina, badirudi, erabiltzaileen identitate grafikoa eraikitzeko modu askoz ere eraginkorragoa, fidagarria eta zehatzagoa dago cookietan oinarritzea baino: helbide elektronikoa. Cookieak uztea baino, horrek erabiltzaileei zelatatzen ari direla ematen die, erregistratutako erabiltzaileei helbide elektronikoaren bidez jarraitzea eta helbide hori identitate jakin eta jakin batekin lotzea ikusleek parte hartzeko metodo askoz fidagarriagoa eta fidagarriagoa da. Hona hemen zergatik:\nMezu elektronikoa aktibatuta dago - Erabiltzaileek zure buletina edo bestelako komunikazioa jasotzeko izena eman dute, haiekin zuzenean komunikatzeko baimena emanez. Kontrolatuta daude eta edozein momentutan ez dute aukera ematen.\nPosta elektronikoa zehatzagoa da - Cookiek portaeraren arabera, gutxi gorabehera adina, kokapena, bilaketa eta klik portaera oinarritzat hartuta, erabiltzailearen pertsonaiaren inguruko ideia zehatza eman dezakete. Eta, gainera, erraz lokaztu daitezke batek baino gehiagok arakatzailea erabiltzen badu. Adibidez, familia osoak ordenagailu eramangarria partekatzen badu, ama, aita eta haurren jokabideak nahasten dira, hau da, desastre bat. Hala ere, helbide elektronikoa norbanako zehatz bati lotuta dago zuzenean, eta gailu guztietan funtzionatzen du. Gailu bat baino gehiago erabiltzen badituzu edo gailu berri bat eskuratzen baduzu, posta elektronikoak identifikatzaile iraunkor gisa funtzionatzen du. Kliken eta bilaketen portaera erabiltzaile profil ezagunarekin lotzeko iraunkortasun eta gaitasun horri esker, argitaletxeek erabiltzailearen hobespen eta interesen irudi aberatsagoa eta zehatzagoa eraiki dezakete.\nPosta elektronikoa fidagarria da - Erabiltzaile batek bere helbide elektronikoa erregistratzen duenean, zure zerrendara gehituko direla jakingo du. Agerikoa da. Jakina eman dizute baimena, haien portaera sorbaldaren gainetik begiratzen ari zarela sentitzen duten cookiek ez bezala. Ikerketek erakusten dutenez, erabiltzaileek konfiantzazko argitaletxe batetik datozen edukietan (baita iragarkietan ere) klik egiten dute 2/3. Posta elektronikoan oinarritutako bideratzera joateak argitaletxeek konfiantza hori mantentzen lagun dezakete, gaur egungo albiste faltsuetan oso ingurune eszeptikoa oso baliotsua baita.\nPosta elektronikoak banan-banako beste kanaletarako atea irekitzen du - Erabiltzailea ezagutuz eta bere interesetarako egokiak eta pertsonalizatutako edukiak emango dituzula erakusten duzunean harreman sendoa ezarri ondoren, errazagoa da kanal berri batean parte hartzea, hala nola push jakinarazpenak. Erabiltzaileek zure edukia, kadentzia eta gomendioak fidatzen direnean, zurekin duten harremana zabaltzeko egokiagoak dira, konpromisorako eta dirua irabazteko aukera berriak eskainiz.\nWebguneak SameSite aldaketarekin bat etortzeko guneak eguneratzea mina izan daitekeen arren, eta argitaletxeen diru sarrerak murriztu ditzake, egia esan, gauza ona da hirugarrenen cookien konfiantza murriztea. Erabiltzaile indibidualen lehentasunak jarraitzeko orduan ez dira hain baliotsuak izaten, baina kontsumitzaileak gero eta eszeptikoagoak dira.\nErabiltzaileak identifikatzeko eta bideratzeko posta elektronikoa bezalako metodo fidagarriago eta fidagarriago batera igarotzeak etorkizunean prest dagoen irtenbidea eskaintzen du, argitaletxeek audientzia harremanak eta trafikoa kontrolpean jartzen dituztenak, hirugarrenengan hainbeste fidatu beharrean.\nTags: kromoposta elektronikoko erregistroaGoogle Chromesamitiarrasegimendua


Ni ez naiz hemengoa - Joseba Sarrionandia - 111 Akademia\nIzenburua: Ni ez naiz hemengoa\n2014/05/7 10:24 am\nSarrionandia blogari aparta litzateke\nBlog estiloan idatzita, gartzelako egonaldian. Eguneroko bat. 3 gai nagusi: hizkuntza, literatura eta gartzela bera. Gogoetak, hausnarketak, ideia solteak… Harrigarria egin zait gartzelan idatzita egotea. Gustura, oso gustura irakurtzekoa. Kontrazalekoa ekarriz: “Ni ez naiz hemengoa” labirintuko egunkaria da. Irakurlearen bizitzan urtarriletik uztailera, inoiz amaitzerik nahi ez diren sei hilabetez luzatzen den egunkari jantzimina. Egunez egun, presoaren eguneroko bizitza era iraingarrian uztartuko da ezagupenak idazleari sortarazten dizkion ezinbesteko gogoetekin. Jipoien, gose greben, gogoan dutenek idazten dizkioten gutunen egunerokotasunarekin borrokatzen dira oroipenak, presakako apunteekin irakurlearen aurrean nabarmenegi uzten duten zaletasunak. Euskaraz sekula irakurri dudan libururik onenetarikoa. Zelako blogari ona litzatekeen Sarrionandia!


2018(e)ko otsailaren 15(a), osteguna\nEgilea: Pello Errota ordua: 10:19 iruzkinik ez:\n2018(e)ko otsailaren 5(a), astelehena\nUrtarrilaren 18an Asteasuko 5. eta 6. mailakoak eskiatzera joan ginen Somportera. Autobusean hiru ordu pasa eta gero, goizeko 10:30ean iritsi ginen azkenean. Hamaiketakoa jan eta eskiak eta botak alokatu genituen. Lehenengo ikastaroa 11:00 aldera hasi zen eta 13:30ean bukatu zen. Ondoren bazkaldu genuen eta arratsalde erdira arte denbora librea izan genuen elurraz disfrutatzen jarraitzeko. Gero, autobusez aterpetxera joan ginen; maletak utzi, dutxatu, oheak egin...\nHerrian zehar buelta bat ematera joan ginen eta bueltan, aterpetxean, jolasten aritu ginen afaldu bitartean. Sabela betetakoan, gela batera joan ginen eta nahi genuenok antzerki bat egiteko edo txiste bat kontatzeko aukera eduki genuen gaueko hamarrak arte. 22.00etatik 23:00 arte besteen logeletan egoteko aukera izan genuen, gero txintxo-txintxo bakoitza bere gelara lo egitera joan ginen.\nHurrengo egunean, goiz samar gosaldu genuen eta 9:00etan beste ikastaro bat eduki genuen. Eguerdi aldera bazkaldu eta 14:30 arte denbora librea izan genuen. Ondoren eskiak eta botak bueltatu genituen. Autobusean sartu eta Asteasuko bidean jarri ginen. Irteera zoragarri hau arratsaldeko seiak aldera bukatu zen Asteasura helduz.\nEgilea: Pello Errota ordua: 12:29 iruzkinik ez:


by: fawda - azaroa 17th, 2020\nSanturtziko gune okupatuetatik sortutako ekimen hau, gainerako kolektiboei eta antzeko sareei ireki nahi diegu. Deialdi honetan zuen parte hartzea gustatuko litzaiguke tokiko arazoak zuen inguruan agerian jartzeko, eta hilaren 28an, okupazioaren banderapean, gure borroka eta gure espazioen defentsa aldarrikatzeko topagune izatea.\nZentralizatzeko asmorik gabe eta proposamen desberdinetara irekita, mobilizazio honek aldarrikapenei jarraipena emateko, autoantolaketa motibatzeko eta etorkizuneko ekintzei bide emateko balio izatea espero dugu.\nOkupazioa sortu, babestu eta defendatu.\nAgur bero bat eta kontaktuan egongo gara.\nOhikoa da udaletxera erroldatzera joaten zarenean, alokairu-kontratuak edo jabeen baimena aurkeztu behar izatea. Praktika hori legez kanpokoa da, eta badakite, baina ez diote jaramonik egiten komeni zaienean hainbeste defendatzen duten legeari. Azalpenak eskatzen dizkiezunean, “Alkatetzaren aginduekin” konpontzen dute. Ezin dugu ezer espero beraiek definitzen dituzten legeetatik, baina ezin dugu ahaztu lege horiek pertsona askori kentzen dizkietela bizirauteko dituzten tresna urriak. Emaitza, etxebizitza, gizarte-laguntzak, lan prekarioa eta erroldatzea batzen dituen labirinto bat da zeinean irtenbide bakarra mendetasuna eta esklabotza diren.\nLas Viñas kalea 63, Santurtzi\n<< Kanea (Kreta): 13 urteren ostean Kretako Rosa Nera gaztetxea desalojo arriskuan


Kontzertu parte hartzaileak Donostiako Orfeoiarekin Madrilgo Auditorio Nacionalean\n2016-10-14 / 2016-10-15\nAurtengo parte hartzeko kontzertuetan, Fauréren eta Mozarten Requiemak abestuko dira. Auditorio Nazionaleko Areto Sinfonikoan egingo dira bi kontzertuak, hilaren 14an eta 15ean, eta Madrilgo Filarmonia Orkestra arduratuko da alderdi instrumentalaz. Fauréren Requiemerako bakarlariak Laura Sabatell sopranoa eta Eneko San Sebastián Orfeoiko baritonoa izango dira.\nMozarten Requiemean, Madrilgo Erkidegoko beste abesbatza batzuetako kideek abestuko dute; guztira, 400 lagun izango dira agertokian. Marta Pilar Hernandok hautatu eta prestatu ditu. Gainera, bakarlari hauek parte hartuko dute: Laura Sabatell sopranoak, Lucía Gómez mezzosopranoak, Alain Damas tenorrak eta Luis Santana baritonoak.\nSainz Alfarok zuzenduko ditu guztiak.\nInformazio osatua esteka honetan.


Noticia_Fisión-Menbranas - bizkaia - Bizkaiko Campusa - UPV/EHU\nAnna Shnyrova eta Vadim Frolov\nScience aldizkari ospetsuan argitaratu da berria. Landutako metodologiak aukera emango du zenbait arazo neuromuskular diagnostikatzeko.\nUPV/EHUko Biofisika Unitateko Mintzen Nanomekanika taldeak zuzendutako ikerketa bati esker, zelula-mintzen zatiketaz arduratzen den proteina baten funtzionamendua karakterizatu ahal izan da. Ikerketaren emaitzek -Science aldizkari ospetsuan argitaratuak- aukera ematen dute zelularen biziaren oinarrizko mekanismoak, hala nola zelula-mintzen bat-egitea eta zatiketa, ikuspegi berri batetik ikusteko. Horretaz gainera, landutako metodologiari esker, patologia neuromuskular batzuk diagnostikatu ahal izango dira.\nZelulek proteina espezializatu batzuk dituzte mintzak batu (fusioa) edo bereizi (fisioa) ahal izan daitezen kanpo-ingurunetik babesteko eginkizuna galdu gabe. Proteina espezializatu horietako bat dinamina da; bera arduratzen da besikula endozitikoetako lepoen konstrikzioaz eta fisioaz. Dinaminaren ezaugarri nagusietako bi hauek dira: kurbadura altuko mintzak (besikula-lepoak) mihiztatzeko ahalmena eta GTPasa aktibitatea, hau da, GTP molekulen barnean metatutako energia erabiltzeko ahalmena. GTP izeneko konposatu kimikoak -guanosin trifosfatoaren laburdura da- oso zeregin garrantzitsua du zelulen metabolismoan.\nOrain arte, uste zen dinaminak GTParen energia baliatzen zuela besikularen lepoan konstrikzio handia lortzeko eta, hala, fisioa eragiteko. Hala ere, Vadim Frolov Ikerbasque irakasleak zuzendutako ikerketari esker, lehen aldiz lortu da dinaminaren fisio-ekintza karakterizatzea eskala nanometrikoan eta denbora-bereizmen handiarekin. "Dinaminaren unitate funtzional minimoa karakterizatzea lortu dugu", dio ikertzaileak. Azterketa honen bidez, dinaminak mintza bereizteko erabiltzen duen prozesua bi alditan banatu ahal izan da. Lehena, guztiz mekanikoa, besikularen lepoaren konstrikzioari dagokio; bigarren aldian, dinaminak "zentro katalitiko gisa jokatzen du, bere domeinuetako batzuk mintzaren barnean sartuz", azaldu du Frolov-ek. "GTParen hidrolisiak handitu egiten du dinaminaren molekularen barne-malgutasuna, eta, hala, proteinaren mintzaren gaineko konformazio optimoa aurkitu daiteke mintza bereizteko. Optimizazio hori "katalisi geometrikoaren" funtsa da, hau da, mintzaren birmoldaketan proteinek duten aktibitatea ikusteko modu berri bat", erantsi du.\nIkerketa honek, Frolov-en iritziz, "ikerketa-lerro berri bat abiarazi du Mintzen Nanomekanika taldearen barnean". Hain zuzen ere, proiektu honek -bi urte iraun du- aukera eman du "dinaminaren ekintza denboran eta espazioan doitasun handiz karakterizatzeko metodoa definitu eta garatzeko". Fluoreszentzia-mikroskopiaren eta neurketa elektrofisiologikoen konbinazio bat da. "Orain, nanohodi lipidiko batean zeharreko ioi-iragatea neur dezakegu, eta, aldi berean, fluoreszentzia-mikroskopiaren bidez behatu. Horren emaitza da teknika bat aukera ematen duena oso prozesu azkarrak oso eskala txikian karakterizatzeko ", dio Frolov-ek.\nLehen egilea, Anna Shnyrova, Biofisika Unitatean (UPV/EHU-CSIC zentro mistoan) Vadim Frolov buru duen taldeko kidea da. Azterketa honetan parte hartu duen ikerketa-taldeak, gainera, munduan ospea duten zenbait erakundetatik iritsitako ikertzaileak ditu, hala nola Errusiako Zientzia Akademiako Kimika Fisiko eta Elektrokimikako Frumkin Institututik, Texasko Hego-mendebaldeko Unibertsitatetik eta AEBko Osasun Institutu Nazionaletatik iritsitakoak.\nHitzaldi-solasaldia Jon Irazusta Astiazaranekin: Jarduera fisikoa COVID-19aren garaian\n1 - 5 erakusten 1.683 emaitzetatik.


Lotsagabekeria eta tasa igoera - GARA\nMari Jose Ruiz eta Edurne Urdanpilleta Ibarrako udal hautetsi independentistak\nLotsagabekeria eta tasa igoera\nOhituak gauzkate Ibarrako udal agintariek herrian hartu beharreko erabakiak arinkeriaz eta inorekin eztabaidatu gabe hartzen. Dirudienez, beraiek herriaren gainetik daude eta egiten dutenaren aurrean ez dizkiote inori kontuak eman behar.\nUdalbatzak goizeko bederatzietan jartzearekin nahikoa ez, eta gainera ertzainez eta kameraz betetzen dute udaletxea. Ertzaintzaren presentzia gero eta ohikoagoa da plazan, udaletxean udalbatza dagoen egunetan batez ere. Eta zer esan kamerez? Plazan bizi eta ibiltzen den jendea kontrolatu nahi al dute?\nIrailaren 22ko udal bilkuran, Maite Aranalderen etorreran Ibarrako herritarrak bortizki jipoitu zituen Ertzaintzaren jokabidea babestu zuten udal agintariek eta era berean beren kezka agertu zuten herrian izandako istiluen aurrean.\nUdaleko agintariek haren kontra mozioan onartu dutena hipokrisia hutsa da! Edo Polizia errepresiboaren jarduna salatzen da edo bere ibilbide zapaltzailea onartzen da. Gainontzekoa, denekin ongi geratu nahi izatea da.\nGauzak argitze aldera, esan, Maiteri ez zitzaiola inongo omenaldirik egin eta ongi etorri xume bat egin nahi zitzaiola, ez besterik. Eta haren senide eta lagunen aurka oldartu zirela Aresen morroiak.\nBeste gehiegikeria bat? Lehengo urtean zaborraren tasa %20 igotzearekin nahikoa ez, eta aurten beste %20 igotzea erabaki dute, hau da, bi urtetan denera %40. Hortaz, 2010. urteko faktura 93 euro ingurukoa izango dela aurreikusten dugu.\nKrisiaz hainbeste hitz egiten den honetan, herritarrak ekonomikoki gehiago itotzeko bide ederra, benetan. Aldi berean, Udalari hilero 7.300 euroko gastua ekarriko dion TAO zerbitzua jartzera doaz. Jakina, Ibarran aparkaleku arazoa daukagula! Baina ez al da aproposagoa herritarrekin hitz egin eta arazoari adostutako irtenbide bat bilatzen saiatzea?\nArgi dago Ibarrako Udalaren kudeaketa txarraren ondorioz sortzen diren defizit eta galera guztiak herritarrok ordaintzen ari garela.\nLaburki, salatu nahi dugu Maite Aranalderen etorreran Ertzaintzak izandako jarrera; Udal honen hipokrisia; ibartarroi eragingo digun zabor-bilketa tasen igoera; herritarrak kontuan hartu gabe TAO zerbitzua jartzea; norbanakoaren intimitatea bortxatzen duten kameren presentzia; udalbatzarra dagoen aldiro plaza eta bere inguruak ertzainez josita egotea...\nAzkenik, esan, udaletxean ohituta daudela deserosoak diren mozioak ez eztabaidatzen edo kontra mozioekin erantzuten. Horrela erakusten dute beraien izaera ez demokratikoa, beraiek nahi dituzten mozioak bakarrik eztabaidatuz eta besteak boikotatuz.


'Goazen gudari danok… Arkeologia eta memoria historikoa' erakusketa ikusgai Bilbon - Mugalari KulturaMugalari Kultura\nAtzo, osteguna, abenduaren 18an, Bizkaiko Arkeologi Museoak “Goazen gudari danok…. Arkeologia eta memoria historikoa. Askatasun bidean Zirardamendi-Aiastia (San Migel) Elgoibar, 1936, En defensa de la libertad” erakusketa ibiltaria inauguratu zuen Bilbon. Erakusketa Sabino Arana Fundazioak antolatu du, zenbait udalekin eta beste instituzio eta beste kultur erakunde batzuekin, besteak beste, Aranzadi Elkartearekin eta Sancho de Beurko Elkartearekin elkarlanean. Erakusketa beste programa baten barruan dago, zehazki Zirardamendi-Elgoibar frontean, 1936ko irailean, gertatu zen guduaren oroitzapenezko ekitaldien egitarauan, zeinen bidez, gainera, gorazarre egin nahi baitzaie orduan hil ziren milizianoei eta gudariei, haietariko asko bizkaitarrak.\nIñaki Goiogana Bilboko erakusketan. | ARGAZKIA | SAF\n“Hasiera batean gatazka hartan jazo ziren gudu ugarietako bat besterik ez lirudikeenak azken buruan esangura berezia izan zuen Euskadirentzat. Gatazka hartan gudu hura mugarri bat izan zen, bere aurrekoa eta ostekoa bereizi zituena eta, neurri handi batean, baita gure Herriaren historian eragin handia izandakoa ere”, dio erakusketaren arduradun Iñaki Goioganak.\nArana Goiri batailoiko hamalau gudari hil ziren 36ko irailaren 25ean Zirardamendi-Aiastia (San Migel)-Elgoibar frontean, Euskadiren askatasunak defenditzen: Juan Agirre, Emeterio Llavori, José Txintxurreta, Paulino Beraza, Juan Zabala, Blas Larrazeleta, Ambrosio Etxebarria, Felipe Elorriaga, Sabin Atutxa, Eusebio Gaubeka, Imanol Etxebarria, Marcelino Gandarias, Miguel Palacio eta Félix Arbulu. Guztiak Arana Goiri batailoikoak, Erandio, Leioa, Getxo, Santurtzi, Bilbo eta bertako Begoña eta Abando elizate ohiak, Getxo, Barakaldo eta Portugalete herrietako gazte haiek 36ko gerrako fronte hartan hil ziren.\nHain zuzen ere, gudari haien jarkierak eragotzi zuen ejertzito altxatuak aurrera egitea, bai halaber, frontea zenbait hilez egonkortzea lortu. Horrenbestez, Autonomia Estatutua, Madrileko Gorteetan urriaren 1ean onetsia izan zelarik, eraginkor bihurtu ahal izan zen eta urriaren 7an Lehendakari aukeratu zuten Jose Antonio Agirre, zeinek bere kargua Gernikan zin egin baitzuen. Horretara, bada, lehenengo Eusko Jaurlaritzak armada bat eregitea lortu zuen, edo baita milaka eta milaka errefuxiatu (umeak batez ere) sorotsi zituen laguntza-sare bat ere, unibertsitate bat, euskarazko egunkari bat, hezkuntza-sare bat, etab. Hori guztia 1936ko urria eta 1937ko ekaina bitartean.\n| LIBURUA | Horrexegatik, joan den irailaren 4az geroztik, egun horrexetan inauguratu baitzen erakusketa Elgoibarren, oroitzapenezko hainbat ekitaldi gauzatu izan dira, gorazarrea egiteko gudari haiei. Horrenbestez, hile horrexen 15ean liburu bat aurkeztu zen, Patxi Juaristi soziologoak, Aitor Estebanek, Francisco Etxeberria auzitegi-medikuak eta Josu Chueca eta Iñaki Goiogana historialariek idatzia; liburu horretan frontean gertatutakoa gogoratzen eta bere testuinguruan kokarazten da. Irailaren 18an, Baleukok ekoitzitako dokumental bat estreinatu zen. Hilaren 21ean, Iñigo Urkullu zela buru, San Migeleko (Aiastia-Elgoibar) pilotalekuan eta Zirardamendiko maldetan gorazarre egin zitzaien hildako gudariei.\nJoan den irailean Elgoibarren abiatu zenetik, erakusketak gudari haien jatorriko herri batzuk ere ibili ditu; zehazki, Erandio, Leioa, Mungia, Santurtzi eta orain Bilbora heldu da.\nPanelak azalpen-testuekin, argazkiak, jantziak, borrokan erabilitako trepetak (kaskoak, armak, eskuko bonbak, kantinplorak, mahai-tresnak, platerak, zenbait jantzi), beira-arasak, erakusgai dituztela Aranzadik 2012an Zirardamendin hustutako hobi komunean aurkitutako gauzaki pertsonalak, etab. Hori guztia ikusi ahalko da Bizkaiko Arkeologi Museoan datorren otsailaren 28a bitartean.\nBilbon erakusketak berezitasun bat du, hots: orain arte ikusi gabeko atal bat erantsi zaio, erakusteko nola arkeologia baliagarria izan daitekeen edozein aro historiko ikertzeko metodo gisa, eta informazioa emateko, beste iturri batzuek, dela ez jakiteagatik, dela ahaztuta, dela asmo txarrez nahiz interesik gabe, isilpean duten zenbait konturi buruz.\nOrobat nabarmendu behar da, urtarrilaren 14an eta 28an eta otsailaren 11n eta 25ean, 18:00etan, gidaridun bisitak egingo direla Iñaki Goiogana erakusketaren arduradunaren eta Arkeologi Museoko teknikarietako baten eskutik, azken horrek azalduko duelarik aipagai dugun gertaera historikoan arkeologiak duen balioa.\nErakusketa Bizkaiko Arkeologi Museoan ikusi ahalko da datorren otsailaren 28ra arte, 10:00 eta 14:00 bitartean, eta 16:00 eta 19:30 bitartean, eta igande eta jaiegunetan, 10:30 eta 14:00 bitartean.\nEtiquetas: Goiogana, Gudari, Iñaki


Pertsonak Mezuen gainetik, Gizakiak heldulekuen gainetik Martech Zone\nAsteartea, maiatza 7, 2013 Douglas Karr\nHubSpot-ek aurkeztu du Sarrera-ontzi soziala, sare sozialen jarraipena eta argitalpena HubSpot-en harremanetarako datu basearekin integratzen dituen aplikazio berria, merkaturatzaileek beren bezeroen, bezeroen eta ebanjelari handien jarduera sozialaren ikuspegi segmentatuak sor ditzaten. Integrazio berriak sare sozialen entzutearekin lotutako zarata murrizten du, erantzunak behar dituzten funtsezko pertsonei ohartarazten die enpresei eta sare sozialetan elkarreragiteko testuingurua eskaintzen du, jendearen maitasun marketinarekin taktika ozenak eta etenak ordezkatuz.\nAplikazio berriaren abantaila nagusiak hauek dira:\nHubSpot-en kontaktuen datu basearekin bateratzea: HubSpot-ek automatikoki bat egingo du posta elektronikoan oinarritutako prospektu, berun edo bezero baten Twitter kontuarekin eta orain arte zure enpresarekin izandako elkarreragin bakoitzaren erregistro osoa lortuko du, zure erantzunak xehetasun eta testuinguru osagarriekin pertsonaliza ditzazun. Sarrerako ontziak sare sozialak zure datu-baseko kontaktu baten izen bera duen norbaiten edozein tweet markatuko du, beraz, kontaktuen profilak eraikitzen jarrai dezakezu.\nSegmentuen jarraipena eta alertak: Merkatarien aspaldiko erronka egunerokoan zehar banatu behar duten datu kopuru handia da. Sarrerako ontziari esker, enpresei funtsezko populazioen sare sozialetako akzioak azkar eta erraz altxatzen zaizkie, pertsona jakin baten bizitzako zikloa erraz identifikatu ahal izango da Sarrerako ontziaren tresnaren barruan, eta alertak konfiguratu ditzakezu zure markaren oinarrizko lehentasunetan oinarrituta, kategoriatik eta lehiakorraren jarraipena egin arte. funtsezko erosketa adierazleen jarraipena.\nEraginkortasuna eta eraginkortasuna marketinaz haratago: Sarrerako ontziaren egiturak eta erabilerraztasunak salmenten eta zerbitzuen kudeatzaileek aplikazioaren ezaugarri multzoa ere baliatzea erraz eta erraz bihurtzen dute. Zehazki, mugikorretarako aplikazioen jakinarazpenek salmenta-arduradunei push jakinarazpenak jasotzea ahalbidetzen diete, beren berunezko berariazkoen aipamenetan oinarrituta. Social Inbox HubSpot-eko posta elektronikoko tresnarekin integratzeak zerbitzuetako langileek Twitter-en bezeroen kontsultei posta elektroniko pertsonalizatu batekin zuzenean erantzuteko aukera ematen die.\nAztertzeko moduko analitika: Merkaturatzaileek oraindik borrokatzen dute sare sozialetako inbertsioen errentagarritasuna kuantifikatzeko, baina HubSpot-en Sarrerako ontzi sozialak aukera ematen die merkatariei sare sozialetako kanal bakoitzak zenbat bisita, bezero eta bezero sortu dituzten ikusteko. Gainera, erabiltzaileek partekatutako banakako kliken edo elkarreraginen kopuru osoa ez ezik, txio horretan interesa agertu duten kontaktu bakoitzaren izenak ere ikus ditzakete.\nSarrerako ontziak sare sozialak talde kirola bihurtzen ditu. Laguntza taldeek posta elektroniko bidez jarrai dezakete zerbitzu eskaeren berri; merkaturatzaileek orrialde bakoitzeko ekintzarako deia alda dezakete edo bisitak egin ditzakete bezeroaren bizitza zikloan dagoen lekuaren arabera; eta salmenta-taldeek sare sozialetako abantailak bideratzeko kanpaina egoki batean jar ditzakete. Pertsonalagoa izateaz gain, Social Inbox-ek tresna multzo zabala eskaintzen du marketinaz haratago doazen abantailekin, salmentak eta zerbitzuak barne.\nAbiaraztea sustatzeko, Hubspot infografia hau sare sozialen marketinean partekatu du.\nTags: HubSpothubspot sare sozialaksare sozialen sarrera-ontziaSocial Media Marketingsare sozialen metodologia\nMaiatza 9, 2013 4 at: 50 AM\nHubspot-en tresna bikaina, hau probatu eta zure burua ikusi beharko zenuke! Mezu bikaina!


2020ko komiki didaktiko-dibulgaziozko-aldarrikatzaileak –\nIgor Leturiak E-Gorblogean.\nEtxeko eta zainketa lanetan aritzen diren Nikaraguako emakumeak, auzo autogestionatuak, matematika eta informatika, abortatzeagatik kartzelatutako El Salvadorko emakumeak, enplegu publikoko behin-behinekotasuna…\nUrtearen erdia baino dezente gehiago pasatuta, eta blogean 2020ko euskarazko komikien berri ematen oraindik hasi gabe… Izan ere, urte zoroa daramat: guztion pandemia kontuez gain, lanean lepo nabil Aditu.eus transkribatzailearekin (garatzen lehenengo, aurkezten gero, hobetzen ondoren…), proiektu pertsonalen bat, beste kontu batzuk… Tira, bada, ekin diezaiogun! Eta hasteko, urtearen lehen erdian atera diren 5 komiki didaktiko-dibulgaziozko aldarrikatzaileren berri emango dizuegu.\nIrudia: Amaia Ballesteros / Susanna Martin / Han-Mi Kim / Higinia Garay / Irati Merino “Iratink”\nIrabazi asmorik gabeko elkarteek euren mezua zabaltzeko komikia gero eta gehiago darabilten erakusgarri, horrelako hiru lan berri atera dira aurten. Susanna Martinek Oxfam Intermon elkartearen enkarguz egin du Samaldan, eta Bizkaian etxeko eta zainketa lanetan aritzen diren Nikaraguako emakumeen errealitate gogorra kontatzen du. Kanpoaldean REAS Euskadi elkarteak atera du, Al Borde Films-en gidoiarekin eta Amaia Ballesterosen irudiekin, eta sistema kapitalistari aurre eginez beste ekoizpen- eta kontsumo-modu batzuk praktikatzen dituzten auzo autogestionatuei buruzkoa da. Eta Manu Robles-Arangiz Fundazioak Hari batetik zintzilik: enplegu publikoaren kronika komikia argitaratu du, enplegu publikoaren behin-behinekotasunari buruzkoa, Ivan Batty-ren gidoiarekin eta Irati Merino Iratink-en marrazkiekin. Hiruak euskaraz eta gaztelaniaz atera dira, eta beraien webguneetatik doan deskargatu daitezke (hemen Samaldan, hemen Kanpoaldean eta hemen Hari batetik zintzilik).\nSauré argitaletxeak ere dibulgaziozko komiki bat dakarkigu. Sauré zen duela urte batzuk euskarazko komiki gehien egiten zituen argitaletxea, bereziki helburu eta gai hezitzaileekin, 2014 inguruan bat-batean desagertu zen arte. Orain ere bat-batean berragertu da, linea bereko komiki batekin: 2018an Frantzian atera zen Nesim Fintz eta Han-Mi Kim egileen Matematikako eta informatikako aparteko istorioak komikian. Izenburuak dioen bezala, komikia baliatuz ezagutarazi nahi dizkie gazteei matematika eta informatikaren historian izan diren aurkikuntza nagusiak eta pertsona garrantzitsuenen bizitzak.\nAzkenik, Astiberrik eta Mundubat elkarteak ateratako Emakume guztiok komikian abortatzeagatik kartzelatutako El Salvadorreko emakumeen istorioak kontatzen dira. Herrialde hartan abortuak bi eta zortzi urteko kartzela dakar, haurdunaldia eteteko arrazoiak edozein izanik ere: abortu terapeutikoa, nahigabeko abortua… Baina areago, abortua leporatutako emakumeei hilketa larriagatiko epaia eta 30 eta 40 urte bitarteko kartzela ezartzen diete… Elizabeth Casillas eta Higinia Garay hortik pasatutako lau emakumeren istorioen bidez azaltzen saiatuko dira legedia horren izugarrikeria.


Jon Aberasturiren ezbeharra | MuriasTaldea\nEuskadi-Murias taldeko zortzi txirrindukariek (Aberasturi bera, Aritz Bagüés, Mikel Bizkarra, Gari Bravo, Mikel Iturria, Edu Prades, Óscar Rodríguez eta Héctor Sáez) bigarren etaparen amaiera ikertu dute goizetik, Caminito del Rey bukatuta. Bi orduko saioa izan da erritmo goxoan.\nErrepideko atal gaiztoan, Aberasturi erori egin da eta kolpea jaso du belaunean. Hotelera helduta eta zaurien behin-behineko garbiketa jaso ondoren, Malagako Quironsalud Ospitalera abiatu da taldeko kide batekin. Belauneko zauria josi egin behar izan diote, hiru puntu emanez, baita beste zarrastada batzuk garbi dizkiote ere.\nZauria ez da larria eta Aberasturi biharko irteeran izan behar da bihar beste taldeekin batera. Denboraldi honetan, garaipen bat poltsikoratu du Aberasturik eta beste zortzi aldiz zapaldu du podiuma.


“Pueblos con encanto de Gipuzkoa”, Gipuzkoako herrien ederra | Euskal Herria liburuak\n“Pueblos con encanto de Gipuzkoa”, Gipuzkoako herrien ederra\nGipuzkoan baserriak mendixketara igotzen dira muino eta goiko larreen bila, handik itsasoaren urdina eta mendi garaien gandorrak ikusiko dituztelakoan. Herrigune txikiak, jende abegikorrari, ondare ikusgarriari eta berezko xarmari eutsi dioten herri horiek alegia, bailara eta zokondoetan barrena barreiatuta daude. Horietako hogeita hamar aukeratu dituzte Joana Garcia eta Txemi de los Doloresek “Pueblos de Gipuzkoa con encanto” liburua atontzeko. Banaka deskribatu eta erretratatu dituzte, beti ere mimo handiz, denon esku diren bezain ederrak uzteko. Kalez kale ibiltzeko gonbitaz gain, inguruetatik txango bana proposatu digute, Gipuzkoako ederrekin ase arte.\nHorrelakoetan esan ohi den bezala, liburuan ez daude diren guztiak, baina dauden guztiak badira. Nahikoa da beheko estekan klikatzea esaten dugunaren egia baieztatzeko. Hartu gozatua Gipuzkoako herriekin!\nPost hau > Euskal Herria liburuak,euskara atalera eta Gipuzkoa,herriak,ibilbideak,Joana Garcia,Txemi de los Dolores laburpen hitzekin Euskal Herria bilduma-k bidalia da. Gogokoetara gehitzeko lotura iraunkorra.


Artistentzako eta kultura-arloko profesionalentzako etorkizuneko aukerak\n2018ko irailean, Diputatuen Kongresuaren osoko bilkuran, Artistaren Estatutuari buruzko txostena onetsi zen, legegintzako ibilbide-orritzat jotzen dena. Behatokiak azterketa bat eskaini dio proposamenari, egungo arauketaren eta etorkizuneko aukeren informaziozko deskribapen sintetikoa egiteko eta arazoa testuinguruan kokatzeko helburuarekin, sektoreaz eta Estatuko testuinguruaz haraindi.\nHasteko, txostenak arte-lanaren berariazkotasuna aletzen du; hain zuzen, lanaren behin-behinekotasuna eta kolektiboaren heterogeneotasuna direla-eta, zaila da egungo legegintzatestuinguruan sartzea. Arazo horrek zenbait diskriminazio dakartza zergen, gizarte-babesaren eta lan-babesaren ikuspuntutik; hortaz, legeria berriaren beharra justifikatuta dago. Jarraian, Artistaren Estatutu Berriaren proposamenaren edukia laburbiltzen da eta egin daitezkeen aurrerapenen arloan EAErako dauden aukeren berri ematen da. Begirada osatzeko, nazioartean atzemandako elementu esanguratsuenak aztertzen dira. Gogoetarako elementu berriak dakartzaten ekimenak dira. Horretarako, halaber, garrantzitsua da kontuan hartzea Artistaren Estatutu Berriaren inguruko arazoa ongizate-estatuen konfigurazioari buruzko eztabaiden eremuan kokatzen dela. Izan ere, arte- eta kultura-lanaren legezko esparruak ezin dira herrialde bakoitzaren historia eta kultura instituzionaletatik banandu politika publikoei (lan-arlokoei, zerga-arlokoei…) dagokienez. Horregatik, kapitulu bat eskaintzen zaio kontuari buruzko ikuspegi zabalari, ongizate-estatuez, lan-merkatuez eta Europaz hausnartzeko asmoz.\nOndorioetan, sektorerako eta EAErako aukerak laburbiltzen dira eta zerga-sistemaren eta gizarte-babesaren arloan jarduteko aukerak planteatzen dira, sektorea antolatzearen garrantzia bistatik galdu gabe.\nHitz batean, "Artistaren Estatutu Berriaren" helburuak zera izan behar du: artistek eta kultura-arloko profesionalek bidezko lan-baldintzak eta bizi-baldintzak dauzkatela ziurtatzea, baita gainerako langileen eskubide (eta betebehar) berberak ere; Artistaren Estatutua ez da inola ere pribilegioa. Asmoa ez da zehazki "arteaz bizi" ahal dela ziurtatzea; aitzitik, horretan aritzea, lanaldi osoan zein ez, modu erregularrean zein ez, beste edozein aukera bezain irisgarria izatea nahi da, sortzaileak zigortzea saihestuz. Hori bereziki garrantzitsua da kulturaren balio publikoa aintzat hartuta: haren onura sozialen alde egin nahi bada, sorkuntza artistiko eta kulturalaren baldintza egokiak ziurtatu behar dira.\nArtistentzako eta kultura-arloko profesionalentzako etorkizuneko aukerak [pdf, 400 kbB]


Udalak prebentzio-neurriak handitu ditu koronabirusaren aurrean, haurrentzako parkeak prezintatuz eta sail guztietan jendearentzako arreta etenez — Eibarko Udala\nUdalak prebentzio-neurriak handitu ditu koronabirusaren aurrean, haurrentzako parkeak prezintatuz eta sail guztietan jendearentzako arreta etenez\nGaur goizean hartu dira neurri berri horiek, azken orduetan Eibarko biztanleek COVID-19 birusaren lehen infekzio-kasuei buruzko informazioa jaso ondoren. Erabaki berri hauek atzo, martxoaren 13an, jakinarazitakoekin bat egiten dute, eta Udaletik berriz ere dei egiten da erantzukizun zibilari, konpromisoari eta etxetik egiten diren irteerak ahalik eta gehien murrizteari.\nEibarko Udalak atzo, martxoak 13, jakinarazitako babes eta prebentzio neurriak zabaltzea erabaki du gaur goizean, azken orduetan Eibarren COVID-19ren lehen kasu positiboen berri izan ostean.\nEgoera berri horren aurrean, Eibarko haur-parke guztiak prezintatuko dira, pertsona asko biltzen diren tokiak direlako, eta Eibarko Udaleko aurrez aurreko arreta bertan behera utziko da.\nIldo horretatik, edozein kontsulta edo tramite egiteko udal zerbitzuekin harremanetan jarri nahi duenak, ondorengo bideak erabili ahal ditu: Udalaren kanal elektronikoa (www.eibar.eus); telefonoa, 010 edo 943.70.84.00 telefonoetara deituta; edo, bestela, arlo bakoitzak duen posta elektronikoaren bidez ere jarri ahal izango da harremanetan.\nHiritarren batek, neurri hauek hartu aurretik, udal-zerbitzuren batekin hitzordua badu, hiritarra ez da hitzordura etorri behar. Udala jarriko da harremanetan interesdunarekin. NANaren bulegoaren kasuan, hitzorduak mantendu egiten dira, beraz, pertsona horiei bakarrik utziko zaie sartzen.\nEibarko Udalak berriz ere dei egiten die hiritarrei etxean ahalik eta gehien geratzeko eta nahitaezkoak ez diren jarduerak ekiditeko. Eibartar bakoitzari bere buruarekin arduratsu izatea eskatzen dio, gainerako bizilagunak ere babestu ahal izateko. Ildo horretan, azpimarratu nahi da garrantzitsua dela bereziki arduratsua izatea koronabirusaren aurrean komunikatutako higiene eta kontaktu neurriekin.\netiketak: neurriak, Eibar, koronabirusa


Diruzain zinegotziaren dimisioa eskatu du EAJk\nTxabi Alvarado Bañares 2013-01-08 10:56 Okondo\nOkondoko Udalean diruzain lanetan dabilen Bilduko zinegotziaren dimisioa eskatu du EAJk. Izan ere, “datu nahiko daude zinegotziak diru publikoarekin duen konpetentzia eta argitasun eza frogatzeko”, Roberto Aretxabala zinegotzi jeltzalearen hitzetan.\nOkondoko Udalak ezindutako pertsonak laguntzeko ekipo tekniko bat eskuratu du\nEdorta Moreno Martin 2012-12-31 07:38\nOkondoko Udalak beharrean dauden herritarrentzako ohe artikulatu batez eta garabia mekaniko batez osaturiko laguntza teknikoa utziko du maileguan. Hala, mugikortasun arazoak dituzten pertsonak euren etxean geratzeko aukera eskaini nahi dute, senitartekoek nahi izanez gero, senitartekoon bizi kalitatea hobetze aldera eta gabeziok dituzten pertsonengan osasun arazoak ekiditeko, arnas aparatuari eta gihar zein hezurrei dagozkienak batik bat.\nMendira igotzea, urtea agurtzeko tradizio\nIzar Mendiguren Cosgaya 2012-12-28 10:08 Kirola\nUrtea amaitzeko asko dira mendira igotzeko ohitura duten aiaraldearrak. Orozko inguruan, esaterako, Gorbeiara joateko ohitura handia dago. Amurrion, aldiz, Tologorrira hurbiltzekoa. Mendiko Lagunak taldeak "urteari amaiera on bat emateko", Tologorrira hurbiltzeko gonbidapena luzatu du. Astelehenean 9etan jarri dute zita Amurrio Antzokiaren parean mendira abiatzeko. 9:30ean Lendoñotik aterata, 11:00etan espero dute zapaltzea tontorra. Bertan, argazki herrikoia egiteko asmoa iragarri dute. Eta, ondoren, txintxortada.\nKalejira Okondogoienatik abiatuko da, Bentila ingurutik. Opari banaketarako geldiune bi iragarri dituzte supermerkatu inguruan eta plazan. 18:00etan dantza taldea abiatuko da kalejiran eta 19:00ak inguru postal lehiaketaren sari banaketa iragarri dute.\nSukaldaritza tailerra eta askaria\nBegira Okondo elkarteak sukaldaritza tailerra eta askariua antolatzen ditu. Aspaltza elkarteko begiraleek emango dute.\nBegira Okondo elkarteak loreen inguruko tailerra antolatzen du. Aspaltza elkarteko begiraleek emango dute.\nBegira Okondo elkarteak erleen inguruko tailerra antolatzen du. Aspaltza elkarteko begiraleek emango dute.\nBegira Okondo elkarteak tximeleten inguruko tailerra antolatzen du. Aspaltza elkarteko begiraleek emango dute.\nBegira Okondo elkarteak udaberriko paisaien inguruko tailerra antolatzen du. Aspaltza elkarteko begiraleek emango dute.\nLiburuen orrialdeak markatzeko tailerra\nBegira Okondo elkarteak liburuen orrialdeak markatzeko tailerra antolatzen du. Aspaltza elkarteko begiraleek emango dute.\nBegira Okondo elkarteak harribitxien tailerra antolatzen du. Aspaltza elkarteko begiraleek emango dute.\nBegira Okondo elkarteak mozorro jaia antolatzen du. Aspaltza elkarteko begiraleek emango dute.\nBegira Okondo elkarteak txotxongilo tailerra antolatzen du. Aspaltza elkarteko begiraleek emango dute.\nBegira Okondo elkarteak Olagarro tailerra antolatzen du. Aspaltza elkarteko begiraleek emango dute.\nBegira Okondo elkarteak Gabonetako apainketak egiteko tailerra antolatzen du. Aspaltza elkarteko begiraleek emango dituzte.\nBegira Okondo elkarteak harribitxi tailerra antolatzen du. Aspaltza elkarteko begiraleek emango dute.\nBegira Okondo elkarteak mozorro jaia antolatzen du. Aspaltza elkarteko begiraleek parte hartuko dute.\nBegira Okondo elkarteak txotxongilo tailerra antolatzen du. Aspaltza elkarteko begiraleak emango dute.\nOkondon urte osorako ikastaroak egin ahal izateko inskripzio epea zabalik\nIrati Moreno 2012-11-25 11:30\nAmetsuts emakumeen elkarteak urte osoan zehar egingo diren ikastaroak egiteko inskripzio epea jada zabalik dago. Ikastaro guztiak abenduan hasiko dira.\nInteresatu guztiek inskripzio-orria udaletxean, liburutegian edota www.okondokoudala.com web orrialdean lortu dezakete. Ikastaro bakoitzeko orri bat bete beharko da eta behin orria beteta, udaletxean edo liburutegian aurkeztu beharko dute.\nIkastaroak aurrera eraman ahal izateko gutxienez, 12 pertsonetako taldeak osatu beharko dira.\nAsteartea 31 Min: -1


Yolanda Gonzalezen muralari egindako eraso faxista salatu du Erribera Auzo Elkarteak - Uriola.eus\nuriola.eus 2020-02-23 17:24 Politika Deustualdea\nLarunbat gauean "eskuin muturreko ezezagun batzuek" Yolanda Gonzalezen horma irudia erasotu dutela salatu du Deustuko Erriberako auzo elkarteak. Otsailaren 25ean arratsaldeko 18:00etan ekitaldi publikoa egingo dute erasoa salatu eta murala eraberritzeko.\nLau hamarkada dira Batallon Vasco Español talde parapolizialak Yolanda Gonzalez gazte deustuarra Madrilen bahitu eta hil zuenetik.\nHaren hilketaren 40. urteurrenean eraberritutako horma-irudiko Yolandaren aurpegia ezabatuta agertu da igande goizean, elkarteek salatu dutenez "begira-puntu baten barnean eta Espainiako banderez inguratuta".\nErasoa salatzeko datorren otsailaren 25ean, asteartea arratsaldeko 18:00etan ekitaldi publiko bat egingo dute Deustuko Erribera eta Zorrotzaurreko Auzo Elkarteak, Bizinahi Auzo Guneak eta Bekoerri Kultur Elkarteak. Ekimenean, erasotutako horma-irudia berrezarriko dute.


Talde ederra elkartu zen Mandubi-zahar ezagutzeko | El Diario Vasco\nAlto-urolaTalde ederra elkartu zen Mandubi-zahar ezagutzeko\nTalde ederra elkartu zen Mandubi-zahar ezagutzeko\nBisita. Haragi ekologikoa ekoizteko jarraitu beharreko irizpideak azaldu ziren larunbateko bisitan. / ARGAZKIAK PILARE MUXIKA\nAbelzaintza eta haragi ekologikoaren ekoizle da Itsasoko baserri hau, bisitatu eta produktuak dastatzeko aukera egon delarik\nMIRYAM GALILEA ITSASO. Martes, 26 septiembre 2017, 09:00\nGoierriko bizitza eta nekazaritza ekologikoaren X. hamabostaldiaren ospakizunak hasi ziren hilaren 16ean Ordizia, Zerain, Ataun eta Itsason, lau herri hauetan ekin-tza desberdinak aurrera eraman direlarik. Eta azkena larunbatean goizean aurrera eraman zen, Mandubi-zaharrera bisita eta dastaketa eginez.\nEgun hauetan guztietan zehar aurrera eraman diren ekintzen artean, ostegunean Ataungo zineman, 'Abelzaintza eta haragi ekologikoa Goierrin' dokumentalaren aurkezpena izan zen, honetan GoiEko (Goierriko Haragia) elkartearen ekoizleak parte hartu zutelarik.\nLau dira elkartea osatzen duten ekoizleak, hauetako bi itsasoarrak izanik: Gorka Sasieta eta Garikoitz Aiesta. Beraz, dokumentala estrainatu berri da eta hurrengo hilabetean Itsason bertan ikusteko aukera izango dugu: «urriaren azken asteburuan Itsason ikusteko aukera egongo da, honekin batera dastaketa eta bisitak ere izango ditugularik, bai herritar eta baita gainon-tzeko guztientzat ere», azaltzen dute Itsasotik.\nLarunbatean goizean antolatutako bisitarekin amaitu da aurtengo Goierriko bizitza eta nekazaritza ekologikoaren hamabostaldia, oraingoan Itsasoko Mandubi-zahar baserria hobeto ezagutzeko aukera egon delarik, Garikoitz Aiestaren baserria hain zuzen.\nAbelzaintza eta haragi ekologikoaren ekoizle goierritar honek bere etxeko ateak ireki eta bertan egiten duten lanaren gora behera guztiak azaldu zizkien bertaratutakoei. Goizeko 10:00etan hasi eta bi orduko bisita aurrera eraman zen, bertako eta Beasain inguruko jendearekin talde polita osatuz. Lana egiteko era eta prozedura azaldu eta bisita ezin hobeto amaitzeko dastaketa batean parte hartzeko aukera izan zuten bisitariek: haragi gisatua patatakin eta sahieskia piperrekin!\nBuen comienzo de temporada para los atletas populares de Argixao «Es momento de hacer autocrítica e intentar corregir los errores cometidos»